text: τη διεκπεραίωση των σχετικών διατυπώσεων·ρ) "EDI" (ηλεκτρονική ανταλλαγή δεδομένων): η ηλεκτρονική διαβίβαση στοιχείων δομημένων σύμφωνα με τα εγκεκριμένα πρότυπα μηνύματος μεταξύ ηλεκτρονικών συστημάτων·σ) "τυποποιημένο μήνυμα": αναγνωρισμένη και προκαθορισμένη δομή για την ηλεκτρονική διαβίβαση δεδομένων·τ) "στοιχεία προσωπικού χαρακτήρα": όλες οι πληροφορίες που αφορούν καθορισμένο ή δυνάμενο να καθοριστεί φυσικό ή νομικό πρόσωπο.ΚΕΦΑΛΑΙΟ ΙΙΥποχρεώσεις του κύριου υπόχρεουΆρθρο 41. Ο κύριος υπόχρεος υποχρεούται:α) να προσκομίζει εμπροθέσμως τα εμπορεύματα άθικτα και τα απαιτούμενα έγγραφα στο τελωνείο προορισμού και να τηρεί τα μέτρα εξακρίβωσης της ταυτότητας που έχουν θεσπίσει οι αρμόδιες αρχές,β) να τηρεί τις λοιπές διατάξεις του καθεστώτος κοινής διαμετακόμισης,γ) να παρέχει στις αρμόδιες ελεγκτικές αρχές, κατόπιν αιτήσεώς τους και εντός των ενδεχομένως προβλεπόμενων προθεσμιών, όλα τα έγγραφα και τις πληροφορίες ανεξαρτήτως μέσου εγγραφής καθώς και κάθε αναγκαία συνδρομή.2. Με την επιφύλαξη των υποχρεώσεων του κύριου υπόχρεου που αναφέρονται στην παράγραφο 1, ο μεταφορέας ή ο παραλήπτης των εμπορευμάτων που αποδέχεται τα εμπορεύματα γνωρίζοντας ότι έχουν υπαχθεί στο καθεστώς κοινής διαμετακόμισης υποχρεούται, επίσης, να προσκομίζει εμπροθέσμως τα εμπορεύματα άθικτα και τα απαιτούμενα έγγραφα στο τελωνείο προορισμού και να τηρεί τα μέτρα εξακρίβωσης της ταυτότητας που έχουν θεσπίσει οι αρμόδιες αρχές.ΚΕΦΑΛΑΙΟ ΙΙΙΕγγυήσειςΥποχρέωση σύστασης εγγύησηςΆρθρο 51. Ο κύριος υπόχρεος παρέχει εγγύηση για να διασφαλίσει την πληρωμή της οφειλής που ενδέχεται να γεννηθεί, όσον αφορά τα σχετικά εμπορεύματα.2. Η εγγύηση είναι:α) είτε μεμονωμένη εγγύηση, που καλύπτει μία μόνο πράξη κοινής διαμετακόμισης,β) είτε, για λόγους απλούστευσης σύμφωνα με το άρθρο 48, συνολική εγγύηση που καλύπτει περισσότερες από μια πράξεις.Σύσταση της εγγύησηςΆρθρο 61. Η εγγύηση μπορεί να συνίσταται:α) είτε με την κατάθεση μετρητών στο τελωνείο αναχώρησης,β) είτε από τριτεγγυητή στο τελωνείο εγγύησης.2. Ωστόσο, οι αρμόδιες αρχές έχουν την ευχέρεια να αρνηθούν τον προτεινόμενο τρόπο εγγύησης, όταν αυτός δεν συμβιβάζεται με την ορθή λειτουργία του καθεστώτος.3. Η κατάθεση μετρητών πραγματοποιείται στο νόμισμα της χώρας αναχώρησης ή με οποιοδήποτε άλλο τρόπο πληρωμής που γίνεται αποδεκτός από τις αρμόδιες αρχές της εν λόγω χώρας.Η σύσταση της εγγύησης υπό μορφή κατάθεσης μετρητών ή άλλου ισοδύναμου τρόπου πληρωμής πρέπει να συμφωνεί με τις διατάξεις της χώρας αναχώρησης.4. Ο τριτεγγυητής πρέπει να είναι εγκατεστημένος στο συμβαλλόμενο μέρος στο οποίο πραγματοποιείται η σύσταση της εγγύησης και να έχει εγκριθεί από τις εκεί αρμόδιες αρχές. Ο τριτεγγυητής υποχρεούται να επιλέξει κατοικία ή να ορίσει αντίκλητο σε κάθε ένα από τα συμβαλλόμενα μέρη, τα οποία αφορά η συγκεκριμένη πράξη κοινής διαμετακόμισης. Όταν η Κοινότητα αποτελεί ένα από τα εν λόγω συμβαλλόμενα μέρη, ο τριτεγγυητής πρέπει να επιλέξει κατοικία ή να ορίσει αντίκλητο σε κάθε κράτος μέλος της.Οι αρμόδιες αρχές απορρίπτουν τον προτεινόμενο τριτεγγυητή, όταν κρίνουν ότι δεν εξασφαλίζεται απόλυτα η εμπρόθεσμη καταβολή, κάθε οφειλής που ενδέχεται να γεννηθεί, εντός των ορίων του ποσού για το οποίο παρέχεται η εγγύηση.Απαλλαγή από την εγγύησηΆρθρο 71. Εκτός από τις ειδικά οριζόμενες περιπτώσεις εφόσον κρίνεται αναγκαίο, καμία εγγύηση δεν χρειάζεται για:α) τις αεροπορικές μεταφορές·β) τη μεταφορά εμπορευμάτων μέσω του Ρήνου και των υδάτινων οδών του Ρήνου·γ) τις μεταφορές μέσω δικτύου αγωγών·δ) τις πράξεις κοινής διαμετακόμισης που πραγματοποιούνται σύμφωνα με το άρθρο 48 παράγραφος 1 στοιχείο ζ) σημείο i).2. Κάθε χώρα μπορεί να


text: επιτρέψει την απαλλαγή από την υποχρέωση σύστασης εγγύησης για την μεταφορά εμπορευμάτων μέσω πλωτών οδών στο έδαφός της, εκτός από εκείνες που αναφέρονται στην παράγραφο 1 στοιχείο β). Διαβιβάζει λεπτομέρειες των σχετικών μέτρων στην Επιτροπή, η οποία ενημερώνει σχετικά τις λοιπές χώρες.ΚΕΦΑΛΑΙΟ IVΔιάφορες διατάξειςΝομικό καθεστώς των εγγράφων και των διαπιστώσεωνΆρθρο 81. Τα τακτικά εκδιδόμενα έγγραφα και τα μέτρα που λαμβάνονται και γίνονται αποδεκτά από τις αρμόδιες αρχές κάποιας χώρας παράγουν στις υπόλοιπες χώρες παρόμοια νομικά αποτελέσματα με αυτά που απορρέουν από τα τακτικά εκδιδόμενα έγγραφα και τα μέτρα που λαμβάνονται και γίνονται αποδεκτά από τις αρμόδιες αρχές κάθε μιας από τις εν λόγω χώρες.2. Οι διαπιστώσεις των αρμοδίων αρχών της χώρας κατά τη διάρκεια ελέγχων στο πλαίσιο καθεστώτος κοινής διαμετακόμισης έχουν την ίδια νομική ισχύ στις υπόλοιπες χώρες με τις διαπιστώσεις των αρμοδίων αρχών σε κάθε μία από τις εν λόγω χώρες.Κατάσταση των τελωνείων που είναι αρμόδια για τις πράξεις κοινής διαμετακόμισηςΆρθρο 9Κάθε χώρα ανακοινώνει στην Επιτροπή, με τον οριζόμενο τύπο, κατάσταση καθώς και τον αριθμό αναγνώρισης, τις αρμοδιότητες, τις ημέρες και ώρες λειτουργίας των τελωνείων που είναι αρμόδια για πράξεις κοινής διαμετακόμισης. Κάθε τυχόν επερχόμενη αλλαγή γνωστοποιείται στην Επιτροπή.Η Επιτροπή κοινοποιεί τις πληροφορίες αυτές στις λοιπές χώρες.Παραβάσεις και κυρώσειςΆρθρο 10Οι χώρες θεσπίζουν τις αναγκαίες διατάξεις για την καταπολέμηση κάθε παράβασης ή κάθε παρατυπίας και για τον αποτελεσματικό κολασμό της.Διατυπώσεις μέσω ηλεκτρονικών διαδικασιώνΆρθρο 11Οι αρμόδιες αρχές δύνανται να προβλέψουν, υπό τους όρους και με τον τρόπο που καθορίζουν και τηρουμένων των αρχών που επιβάλλει η τελωνειακή νομοθεσία, τη διεκπεραίωση των διατυπώσεων μέσω ηλεκτρονικών διαδικασιών.ΤΙΤΛΟΣ ΙΙΛΕΙΤΟΥΡΓΙΑ ΤΟΥ ΚΑΘΕΣΤΩΤΟΣΚΕΦΑΛΑΙΟ ΙΜεμονωμένη εγγύησηΣύσταση της μεμονωμένης εγγύησηςΆρθρο 121. Η μεμονωμένη εγγύηση πρέπει να καλύπτει το σύνολο του ποσού του χρέους που ενδέχεται να προκύψει, υπολογιζόμενη βάσει των υψηλότερων ποσοστών που αφορούν τα εν λόγω εμπορεύματα στη χώρα αναχώρησης. Ωστόσο, τα ποσοστά που λαμβάνονται υπόψη για τον υπολογισμό της μεμονωμένης εγγύησης δεν δύνανται να είναι χαμηλότερα από ένα ελάχιστο ποσοστό, στην περίπτωση που ένα τέτοιο ποσοστό αναγράφεται στην πέμπτη στήλη του παραρτήματος Ι.2. Η σύσταση μεμονωμένης εγγύησης με την καταβολή μετρητών ισχύει σε όλα τα συμβαλλόμενα μέρη· επιστρέφεται κατά τη λήξη του καθεστώτος.3. Η μεμονωμένη εγγύηση που παρέχεται από τριτεγγυητή μπορεί να βασίζεται στη χρήση τίτλων μεμονωμένης εγγύησης ύψους 7000 ευρώ, που εκδίδει ο τριτεγγυητής υπέρ των προσώπων που σκοπεύουν να ενεργήσουν ως κύριοι υπόχρεοι και ισχύουν σε όλα τα συμβαλλόμενα μέρη.Η ευθύνη του τριτεγγυητή ανέρχεται μέχρι του ποσού των 7000 ευρώ ανά τίτλο.Τρόπος σύστασης μεμονωμένης εγγύησης από τριτεγγυητήΆρθρο 131. Η μεμονωμένη εγγύηση από τριτεγγυητή λαμβάνει τη μορφή πράξης εγγύησης σύμφωνα με το υπόδειγμα του παραρτήματος Β1 του προσαρτήματος ΙΙΙ.Όταν το τελωνείο αναχώρησης είναι διαφορετικό από το τελωνείο εγγύησης, το τελευταίο διατηρεί αντίγραφο της πράξης αποδοχής της σύστασης της εγγύησης. Το πρωτότυπο προσκομίζεται από τον κύριο υπόχρεο στο τελωνείο αναχώρησης, όπου και φυλάσσεται. Εφόσον χρειάζεται, το εν λόγω τελωνείο μπορεί να ζητήσει τη μετάφραση στη γλώσσα ή σε μια από τις επίσημες γλώσσες της σχετικής χώρας.2. Όταν το απαιτούν οι εθνικές νομοθετικές, κανονιστικές και διοικητικές διατάξεις ή τα συναλλακτικά ήθη, κάθε χώρα μπορεί να ζητήσει τη

type: contracts

jurisdiction: EU


text: σύνταξη της πράξης εγγύησης που αναφέρεται στην παράγραφο 1 υπό διαφορετική μορφή, εφόσον αυτή παράγει τα ίδια νομικά αποτελέσματα με εκείνα της πράξης που προβλέπεται στο υπόδειγμα.Τρόπος σύστασης μεμονωμένης εγγύησης με τίτλουςΆρθρο 141. Στην περίπτωση του άρθρου 12 παράγραφος 3, η μεμονωμένη εγγύηση λαμβάνει τη μορφή πράξης εγγύησης σύμφωνης με το υπόδειγμα του παραρτήματος Β2 του προσαρτήματος ΙΙΙ.Εφαρμόζεται κατ' αναλογία το άρθρο 13 παράγραφος 2.2. Ο τίτλος μεμονωμένης εγγύησης καταρτίζεται σύμφωνα με το προσάρτημα ΙΙΙ. Ο τριτεγγυητής αναγράφει επί του τίτλου την ημερομηνία λήξης της προθεσμίας χρήσης του, η οποία δεν μπορεί να υπερβαίνει την προθεσμία ενός έτους από την έκδοσή του.3. Ο τριτεγγυητής μπορεί να εκδίδει τίτλους μεμονωμένης εγγύησης που δεν ισχύουν για πράξη κοινής διαμετακόμισης που αφορά εμπορεύματα τα οποία περιλαμβάνονται στην κατάσταση του παραρτήματος Ι.Για το σκοπό αυτό, ο τριτεγγυητής αναγράφει διαγωνίως στον τίτλο ή στους τίτλους μεμονωμένης εγγύησης που εκδίδει μια από τις παρακάτω μνείες:- ES: Validez limitada- DA: Begrænset gyldighed- DE: Beschränkte Geltung- EL: Περιορισμένη ισχύς- EN: Limited validity- FR: Validité limitée- IT: Validità limitata- NL: Beperkte geldigheid- PT: Validade limitada- FI: Voimassa rajoitetusti- SV: Begränsad giltighet- CS: Omezená platnost- HU: Korlátozott érvényü- IS: Takmarkað gildissvið- NO: Begrenset gyldighet- PL: Ograniczona waznosc- SK: Obmedzená platnost'4. Ο κύριος υπόχρεος παραδίδει στο τελωνείο αναχώρησης τον αριθμό τίτλων μεμονωμένης εγγύησης που αντιστοιχούν σε πολλαπλάσια των 7000 ευρώ, που απαιτούνται για την κάλυψη του συνόλου της οφειλής που ενδέχεται να γεννηθεί. Οι τίτλοι αυτοί φυλάσσονται από το τελωνείο αναχώρησης.Ανάκληση της πράξης εγγύησης και υπαναχώρηση του τριτεγγυητήΆρθρο 151. Το τελωνείο εγγύησης ανακαλεί την απόφαση με την οποία αποδέχτηκε την ανάληψη υποχρεώσεων από τον τριτεγγυητή, όταν δεν πληρούνται πλέον οι όροι που ίσχυαν κατά το χρόνο έκδοσής της.Ο τριτεγγυητής μπορεί επίσης, οποτεδήποτε, να υπαναχωρήσει από τις υποχρεώσεις που ανέλαβε.2. Η ανάκληση ή η υπαναχώρηση ισχύουν από τη δέκατη έκτη ημέρα μετά τη γνωστοποίησή τους, κατά περίπτωση, στον τριτεγγυητή ή στο τελωνείο εγγύησης.Από την ημερομηνία ισχύος της ανάκλησης ή της υπαναχώρησης, οι τίτλοι της μεμονωμένης εγγύησης που εκδόθηκαν νωρίτερα δεν χρησιμοποιούνται πλέον για την υπαγωγή των εμπορευμάτων στο καθεστώς κοινής διαμετακόμισης.3. Η ανάκληση ή η υπαναχώρηση καθώς και η ημερομηνία έναρξης της ισχύος τους γνωστοποιούνται αμέσως στην Επιτροπή από τη χώρα στην οποία υπάγεται το τελωνείο εγγύησης. Η Επιτροπή ενημερώνει σχετικά τις λοιπές χώρες.ΚΕΦΑΛΑΙΟ ΙΙΜεταφορικά μέσα και δηλώσειςΌροι φόρτωσηςΆρθρο 161. Κάθε δήλωση διαμετακόμισης περιλαμβάνει μόνο εμπορεύματα που φορτώθηκαν ή πρόκειται να φορτωθούν σε ενιαίο μεταφορικό μέσο για να μεταφερθούν από το ίδιο τελωνείο αναχώρησης στο ίδιο τελωνείο προορισμού.Για την εφαρμογή του παρόντος άρθρου, και εφόσον τα μεταφερόμενα εμπορεύματα αποτελούν αντικείμενο ενιαίας αποστολής, ως ενιαίο μεταφορικό μέσο νοείται:α) οδικό όχημα συνοδευόμενο από το ή τα ρυμουλκούμενα ή ημιρυμουλκούμενα οχήματά του·β) συρμός σιδηροδρομικών οχημάτων ή αμαξών·γ) τα σκάφη που αποτελούν ενιαίο σύνολο·δ) τα εμπορευματοκιβώτια που φορτώνονται σε ένα ενιαίο μεταφορικό μέσο κατά την έννοια του παρόντος άρθρου.2. Για τη φόρτωση εμπορευμάτων σε περισσότερα από ένα τελωνεία αναχώρησης και για την εκφόρτωση σε περισσότερα από ένα τελωνεία προορισμού, μπορεί να χρησιμοποιείται ενιαίο μεταφορικό μέσο.Γραπτή δήλωση διαμετακόμισηςΆρθρο 171. Για να υπαχθούν στο καθεστώς κοινής διαμετακόμισης, τα


text: εμπορεύματα απαιτείται να αποτελούν αντικείμενο δήλωσης διαμετακόμισης που καταρτίζεται σε έντυπο σύμφωνο με ένα από τα υποδείγματα που περιλαμβάνονται στο προσάρτημα ΙΙΙ.2. Το έντυπο της δήλωσης διαμετακόμισης μπορεί να συνοδεύεται, όπου θεωρηθεί σκόπιμο, από ένα ή περισσότερα συμπληρωματικά έντυπα που αντιστοιχούν σε ένα από τα υποδείγματα τα οποία περιλαμβάνονται στο προσάρτημα ΙΙΙ και αποτελούν αναπόσπαστο μέρος της δήλωσης.3. Αντί των συμπληρωματικών εντύπων, είναι δυνατό να χρησιμοποιούνται, οι πίνακες φόρτωσης που έχουν καταρτιστεί σύμφωνα με το υπόδειγμα που περιλαμβάνεται στο προσάρτημα ΙΙΙ, ως περιγραφικό μέρος της δήλωσης διαμετακόμισης, της οποίας αποτελούν αναπόσπαστο μέρος.4. Τα έντυπα που αναφέρονται στις παραγράφους 1 έως 3 συμπληρώνονται σύμφωνα με το προσάρτημα ΙΙΙ. Τυπώνονται και συμπληρώνονται σε μια από τις επίσημες γλώσσες των συμβαλλομένων μερών, που γίνεται αποδεκτή από τις αρμόδιες αρχές της χώρας αναχώρησης. Εάν κριθεί αναγκαίο, οι αρμόδιες αρχές της χώρας την οποία αφορά η πράξη κοινής διαμετακόμισης έχουν τη δυνατότητα να ζητήσουν μετάφραση των εν λόγω εντύπων στην επίσημη γλώσσα ή σε μια από τις επίσημες γλώσσες της εν λόγω χώρας.5. Όταν το καθεστώς κοινής διαμετακόμισης διαδέχεται, στη χώρα αναχώρησης, κάποιον άλλο τελωνειακό προορισμό, η δήλωση διαμετακόμισης αναφέρει τον εν λόγω προορισμό ή τα αντίστοιχα τελωνειακά παραστατικά. Το τελωνείο αναχώρησης έχει την ευχέρεια να ζητήσει, κατά περίπτωση, την προσκόμιση των εν λόγω παραστατικών.6. Η δήλωση διαμετακόμισης συνοδεύεται από το έγγραφο μεταφοράς.Το τελωνείο αναχώρησης δύναται να παράσχει απαλλαγή από την υποχρέωση προσκόμισης του εν λόγω εγγράφου κατά τη διεκπεραίωση των τελωνειακών διατυπώσεων, εφόσον αυτό παραμένει στη διάθεσή του.Δήλωση διαμετακόμισης με άλλα μέσαΆρθρο 181. Η δήλωση διαμετακόμισης που υποβάλλεται με ανταλλαγή τυποποιημένων μηνυμάτων EDI είναι σύμφωνη με τη δομή και τις οδηγίες του προσαρτήματος ΙΙΙ.2. Όταν η δήλωση διαμετακόμισης υποβάλλεται με εισαγωγή των στοιχείων που απαιτούνται για τη διεκπεραίωση των διατυπώσεων στο σύστημα πληροφορικής των αρμοδίων αρχών, τα στοιχεία της γραπτής δήλωσης που αναφέρονται στο προσάρτημα ΙΙΙ αντικαθίστανται από τη διαβίβαση στις αρμόδιες αρχές που έχουν οριστεί για το σκοπό αυτό στοιχείων που έχουν κωδικοποιηθεί ή καταρτιστεί σε άλλη μορφή, την οποία καθορίζουν οι αρμόδιες αρχές, και αντιστοιχούν στις μνείες που απαιτούνται για τις γραπτές δηλώσεις ενόψει της επεξεργασίας τους από ηλεκτρονικούς υπολογιστές.3. Οι αρμόδιες αρχές δύνανται να αποδέχονται, υπό τους όρους και με τον τρόπο που καθορίζουν καθώς και με τήρηση των αρχών που επιβάλλει η τελωνειακή νομοθεσία, τη χρησιμοποίηση πίνακα φόρτωσης ως περιγραφικού μέρους της δήλωσης διαμετακόμισης που υποβάλλεται μέσω ηλεκτρονικών δικτύων.4. Οι αρμόδιες αρχές δύνανται να αποδέχονται, υπό τους όρους και με τον τρόπο που καθορίζουν καθώς και με τήρηση των αρχών που επιβάλλει η τελωνειακή νομοθεσία, την υποβολή της δήλωσης διαμετακόμισης ή ορισμένων από τα στοιχεία της με δισκέτα ή μαγνητική ταινία ή με ανταλλαγή δεδομένων με παρόμοια μέσα, κατά περίπτωση υπό κωδικοποιημένη μορφή.Μικτές αποστολέςΆρθρο 19Εφόσον οι αποστολές περιέχουν εμπορεύματα που πρέπει να κυκλοφορούν στο πλαίσιο διαδικασίας Τ1 και εμπορεύματα που πρέπει να κυκλοφορούν στο πλαίσιο διαδικασίας Τ2, το έντυπο της δήλωσης διαμετακόμισης με το σύμβολο Τ συνοδεύεται από:α) τα συμπληρωματικά έντυπα που φέρουν αντίστοιχα τα σύμβολα "T1bis", "T2bis" ή "T2Fbis" ήβ) τους πίνακες φόρτωσης που φέρουν αντίστοιχα τα σύμβολα "Τ1",


text: "Τ2" ή "T2F".Διαδικασία Τ1 εξ ορισμούΆρθρο 20Όταν ένα από τα σύμβολα "T1", "T2" ή "T2F" παραλειφθεί από την δεξιά υποδιαίρεση της θέσης 1 της δήλωσης διαμετακόμισης ή όταν, στην περίπτωση αποστολών που περιέχουν εμπορεύματα τα οποία κυκλοφορούν στο πλαίσιο της διαδικασίας Τ1 και εμπορεύματα που κυκλοφορούν στο πλαίσιο της διαδικασίας Τ2, δεν τηρηθούν οι διατάξεις του άρθρου 19, τα εμπορεύματα θεωρείται ότι κυκλοφορούν στο πλαίσιο της διαδικασίας Τ1.Υπογραφή της δήλωσης διαμετακόμισης και δέσμευση του κύριου υπόχρεουΆρθρο 21Η δήλωση διαμετακόμισης υπογράφεται από τον κύριο υπόχρεο, ο οποίος δεσμεύεται κατ' αυτόν τον τρόπο σχετικά με:α) την ακρίβεια των στοιχείων της δήλωσης διαμετακόμισηςβ) την εγκυρότητα των συνημμένων εγγράφωνκαιγ) την τήρηση του συνόλου των υποχρεώσεων που απορρέουν από την υπαγωγή των σχετικών εμπορευμάτων στο καθεστώς κοινής διαμετακόμισης.ΚΕΦΑΛΑΙΟ ΙΙΙΔιατυπώσεις τελωνείο αναχώρησηςΥποβολή της δήλωσης διαμετακόμισηςΆρθρο 22Η δήλωση διαμετακόμισης υποβάλλεται στο τελωνείο αναχώρησης τις ημέρες και ώρες λειτουργίας του. Ωστόσο, το εν λόγω τελωνείο έχει τη δυνατότητα να επιτρέψει, αιτήσει και δαπάναις του κύριου υπόχρεου, την κατάθεση της δήλωσης διαμετακόμισης και πέραν των συγκεκριμένων ημερών και ωρών.Ακόμη, το τελωνείο αναχώρησης έχει τη δυνατότητα να επιτρέψει, αιτήσει και δαπάναις του κύριου υπόχρεου, την κατάθεση της δήλωσης διαμετακόμισης σε άλλο τόπο.ΔιαδρομήΆρθρο 231. Τα εμπορεύματα που έχουν υπαχθεί στο καθεστώς κοινής διαμετακόμισης πρέπει να μεταφέρονται στο τελωνείο προορισμού μέσω μιας οικονομικά δικαιολογημένης διαδρομής.2. Με την επιφύλαξη του άρθρου 64, για τα εμπορεύματα που αναφέρονται στον πίνακα του παραρτήματος Ι ή όταν οι αρμόδιες αρχές ή ο κύριος υπόχρεος το κρίνουν σκόπιμο, το τελωνείο αναχώρησης καθορίζει υποχρεωτική διαδρομή που περιλαμβάνει τουλάχιστον, στη θέση 44 της δήλωσης διαμετακόμισης, τις χώρες από τις οποίες πρόκειται να διέλθουν τα εμπορεύματα, λαμβανομένων υπόψη των στοιχείων που κοινοποιεί ο κύριος υπόχρεος.Αποδοχή και καταχώρηση της δήλωσης διαμετακόμισηςΆρθρο 24Η δήλωση διαμετακόμισης γίνεται αποδεκτή και καταχωρείται από το τελωνείο αναχώρησης εφόσον:α) περιέχει όλα τα αναγκαία στοιχεία για την εφαρμογή της παρούσας σύμβασηςβ) συνοδεύεται από όλα τα απαιτούμενα έγγραφακαιγ) τα εμπορεύματα τα οποία αφορά προσκομίζονται στο τελωνείο.Τροποποίηση της δήλωσης διαμετακόμισηςΆρθρο 251. Ο κύριος υπόχρεος εξουσιοδοτείται, μετά από αίτησή του, να τροποποιήσει ένα ή περισσότερα στοιχεία της δήλωσης διαμετακόμισης μετά την αποδοχή της από τις αρμόδιες αρχές. Η τροποποίηση δεν μπορεί να έχει ως αποτέλεσμα η δήλωση διαμετακόμισης να αφορά εμπορεύματα άλλα από αυτά που αποτέλεσαν αρχικά αντικείμενό της.2. Ωστόσο, καμία τροποποίηση δεν μπορεί να επιτραπεί, όταν η σχετική αίτηση διατυπωθεί αφού οι αρμόδιες αρχές:α) έχουν ενημερώσει τον κύριο υπόχρεο σχετικά με την πρόθεσή τους να πραγματοποιήσουν έλεγχο των εμπορευμάτων,β) έχουν διαπιστώσει την ανακρίβεια των σχετικών στοιχείων,γ) έχουν επιτρέψει την παραλαβή των εμπορευμάτων.Προθεσμία προσκόμισης των εμπορευμάτων στον προορισμόΆρθρο 261. Το τελωνείο αναχώρησης καθορίζει την προθεσμία εντός της οποίας τα εμπορεύματα πρέπει να προσκομιστούν στο τελωνείο προορισμού, αφού ληφθούν υπόψη η ακολουθητέα διαδρομή, οι διατάξεις που διέπουν τη μεταφορά και άλλες ισχύουσες ρυθμίσεις και, κατά περίπτωση, τα στοιχεία που κοινοποιεί ο κύριος υπόχρεος.2. Η τεθείσα από το τελωνείο αναχώρησης προθεσμία δεσμεύει τις αρμόδιες αρχές των χωρών από τις οποίες διέρχονται τα εμπορεύματα κατά την πράξη κοινής διαμετακόμισης και δεν μπορεί να τροποποιηθεί από τις εν λόγω αρχές.3. Όταν τα εμπορεύματα προσκομίζονται στο


text: τελωνείο προορισμού μετά την εκπνοή της προθεσμίας που όρισε το τελωνείο αναχώρησης και το εκπρόθεσμο οφείλεται, κατά την κρίση του τελωνείου προορισμού, σε δεόντως αιτιολογημένες περιστάσεις μη δυνάμενες να καταλογιστούν στον μεταφορέα ή στον κύριο υπόχρεο, ο τελευταίος θεωρείται εμπρόθεσμος.Επαλήθευση της δήλωσης διαμετακόμισηςΆρθρο 271. Για την επαλήθευση των δηλώσεων διαμετακόμισης που έχουν γίνει αποδεκτές, οι αρμόδιες αρχές της χώρας αναχώρησης μπορούν να διενεργούν, βάσει ανάλυσης κινδύνων ή δειγματοληπτικά:α) έλεγχο της δήλωσης διαμετακόμισης και των συνημμένων σ' αυτή εγγράφωνβ) έλεγχο των εμπορευμάτων συνοδευόμενο ενδεχομένως από λήψη δειγμάτων ενόψει της ανάλυσης ή της λεπτομερούς εξέτασής τους.2. Τα εμπορεύματα εξετάζονται στους τόπους και στις ώρες που ορίζονται για το σκοπό αυτό. Ωστόσο, οι αρμόδιες αρχές έχουν την ευχέρεια, αιτήσει και δαπάναις του κύριου υπόχρεου, να διενεργήσουν έλεγχο των εμπορευμάτων σε άλλους τόπους και άλλες ώρες.Μέτρα εξακρίβωσης της ταυτότηταςΆρθρο 281. Το τελωνείο αναχώρησης λαμβάνει τα μέτρα εξακρίβωσης της ταυτότητας που θεωρεί αναγκαία.2. Με την επιφύλαξη του άρθρου 11 παράγραφος 4 της σύμβασης, η παράδοση των εμπορευμάτων που πρόκειται να υπαχθούν στο καθεστώς κοινής διαμετακόμισης δεν επιτρέπεται, όταν η μολυβδοσφράγιση δεν μπορεί να πραγματοποιηθεί σύμφωνα με τις διατάξεις του άρθρου 11 παράγραφοι 2 ή 3 της σύμβασης.3. Όταν πραγματοποιείται μολυβδοσφράγιση του χώρου που περιέχει τα εμπορεύματα, οι αρμόδιες αρχές επαληθεύουν την έγκριση ή, ελλείψει αυτής, την καταλληλότητα των μεταφορικών μέσων για μολυβδοσφράγιση.4. Θεωρείται ως εγκεκριμένο κατ' εφαρμογή άλλων διατάξεων, κατά την έννοια του άρθρου 11 παράγραφος 2 στοιχείο α) της σύμβασης, κάθε οδικό όχημα, ρυμουλκούμενο, ημιρυμουλκούμενο ή εμπορευματοκιβώτιο που έχει εγκριθεί για τη μεταφορά εμπορευμάτων υπό τελωνειακή σφράγιση σύμφωνα με τις διατάξεις διεθνούς συμφωνίας, της οποίας η Ευρωπαϊκή Κοινότητα και τα κράτη μέλη της καθώς και οι χώρες ΕΖΕΣ αποτελούν συμβαλλόμενα μέρη.5. Οι μολυβδοσφραγίδες πρέπει να ανταποκρίνονται στα χαρακτηριστικά που αναφέρονται στο παράρτημα ΙΙ.6. Η μολυβδοσφράγιση δεν μπορεί να αφαιρεθεί χωρίς άδεια των αρμοδίων αρχών.7. Θεωρείται ότι η περιγραφή των εμπορευμάτων επιτρέπει την αναγνώρισή τους κατά την έννοια του άρθρου 11 παράγραφος 4 της σύμβασης, όταν είναι επαρκώς λεπτομερής, ώστε να επιτρέπει την εύκολη αναγνώριση της ποσότητας και της φύσης τους.Σε περίπτωση εφαρμογής του άρθρου 11 παράγραφος 4 της σύμβασης, το τελωνείο αναχώρησης αναγράφει στη θέση "Δ. Έλεγχος από το τελωνείο αναχώρησης" της δήλωσης διαμετακόμισης, απέναντι από τη θέση για τις "Τεθείσες μολυβδοσφραγίδες", μια από τις ακόλουθες μνείες:- ES: Dispensa- DA: Fritaget- DE: Befreiung- EL: Απαλλαγή- EN: Waiver- FR: Dispense- IT: Dispensa- NL: Vrijstelling- PT: Dispensa- FI: Vapautettu- SV: Befrielse- CS: Osvobození- HU: Mentesség- IS: Undanþegið- NO: Fritak- PL: Zwolniony- SK: OslobodenieΕγγραφές στη δήλωση διαμετακόμισης και παραλαβή των εμπορευμάτωνΆρθρο 291. Το τελωνείο αναχώρησης καταγράφει στα αντίτυπα της δήλωσης διαμετακόμισης τα αποτελέσματα της επαλήθευσης.Αν τα αποτελέσματα της επαλήθευσης συμφωνούν με τη δήλωση, το τελωνείο αναχώρησης επιτρέπει την παραλαβή των εμπορευμάτων και σημειώνει την ημερομηνία επί των αντιτύπων της δήλωσης διαμετακόμισης.2. Η μεταφορά των εμπορευμάτων που έχουν υπαχθεί στο καθεστώς κοινής διαμετακόμισης πραγματοποιείται με τα αντίτυπα αριθ. 4 και 5 της δήλωσης διαμετακόμισης που παραδίδονται από το τελωνείο αναχώρησης στον κύριο υπόχρεο.Συνοδευτικό έγγραφο διαμετακόμισηςΆρθρο 301. Όταν η επεξεργασία της δήλωσης διαμετακόμισης διενεργείται στο τελωνείο αναχώρησης με συστήματα


text: πληροφορικής, τα αντίτυπα αριθ. 4 και 5 της δήλωσης διαμετακόμισης αντικαθίστανται από το συνοδευτικό έγγραφο διαμετακόμισης που είναι σύμφωνο προς το υπόδειγμα που περιλαμβάνεται στο προσάρτημα ΙΙΙ.2. Στο συνοδευτικό έγγραφο διαμετακόμισης επισυνάπτεται κατά περίπτωση κατάσταση ειδών ή πίνακας φόρτωσης που αποτελούν αναπόσπαστο μέρος του συνοδευτικού εγγράφου διαμετακόμισης και συμφωνούν με τα υποδείγματα που περιλαμβάνονται στο προσάρτημα ΙΙΙ.3. Στην περίπτωση που αναφέρεται στην παράγραφο 1, το τελωνείο αναχώρησης φυλάσσει τη δήλωση διαμετακόμισης και επιτρέπει την παραλαβή των εμπορευμάτων και παραδίδει στον κύριο υπόχρεο το συνοδευτικό έγγραφο διαμετακόμισης.4. Μετά από σχετική άδεια, το συνοδευτικό έγγραφο διαμετακόμισης μπορεί να καταρτίζεται μέσω του μηχανογραφικού συστήματος του κύριου υπόχρεου.5. Όταν στις διατάξεις της παρούσας σύμβασης γίνεται αναφορά στα αντίτυπα της δήλωσης διαμετακόμισης που συνοδεύουν την αποστολή, οι εν λόγω διατάξεις εφαρμόζονται κατ' αναλογία στο συνοδευτικό έγγραφο διαμετακόμισης.ΚΕΦΑΛΑΙΟ IVΔιατυπώσεις κατά τη διάρκεια της μεταφοράςΠροσκόμιση των αντιτύπων της δήλωσης διαμετακόμισηςΆρθρο 31Τα αντίτυπα αριθ. 4 και 5 της δήλωσης διαμετακόμισης και τα λοιπά έγγραφα που συνοδεύουν τα εμπορεύματα προσκομίζονται μετά από κάθε σχετικό αίτημα των αρμοδίων αρχών.Τελωνείο διέλευσηςΆρθρο 321. Η αποστολή, καθώς και τα αντίτυπα αριθ. 4 και 5 της δήλωσης διαμετακόμισης, προσκομίζονται σε κάθε τελωνείο διέλευσης.2. Ο μεταφορέας υποβάλλει, σε κάθε τελωνείο διέλευσης προς φύλαξη, δελτίο διέλευσης που συντάσσεται σε έντυπο σύμφωνο με το υπόδειγμα που περιλαμβάνεται στο προσάρτημα ΙΙΙ.3. Τα τελωνεία διέλευσης πραγματοποιούν έλεγχο των εμπορευμάτων, όταν τον κρίνουν αναγκαίο.4. Όταν η μεταφορά πραγματοποιείται μέσω τελωνείου διέλευσης διαφορετικού από εκείνο που αναφέρεται στα αντίτυπα αριθ. 4 και 5 της δήλωσης διαμετακόμισης, τότε το τελωνείο διέλευσης μέσω του οποίου πραγματοποιείται η μεταφορά αποστέλλει χωρίς καθυστέρηση το δελτίο διέλευσης στο αρχικά προβλεπόμενο τελωνείο διέλευσης.5. Οι παράγραφοι 1 ως 4 δεν εφαρμόζονται στις σιδηροδρομικές μεταφορές εμπορευμάτων.Γεγονότα κατά τη μεταφοράΆρθρο 331. Ο μεταφορέας υποχρεούται, να συμπληρώνει τα αντίτυπα αριθ. 4 και 5 της δήλωσης διαμετακόμισης και να τα υποβάλλει μαζί με την αποστολή στις αρμόδιες αρχές της χώρας στο έδαφος της οποίας βρίσκεται το μεταφορικό μέσο σε περίπτωση:α) αλλαγής της υποχρεωτικής διαδρομής, όταν εφαρμόζονται οι διατάξεις του άρθρου 23 παράγραφος 2·β) ρήξης των μολυβδοσφραγίδων κατά τη διάρκεια της μεταφοράς για λόγους ανεξάρτητους της θέλησης του μεταφορέα·γ) μεταφόρτωσης των εμπορευμάτων σε άλλο μεταφορικό μέσο· η εν λόγω μεταφόρτωση πρέπει να πραγματοποιείται υπό την εποπτεία των αρμοδίων αρχών, αλλά αυτές έχουν την ευχέρεια να την επιτρέπουν χωρίς επιτήρηση·δ) επικείμενου κινδύνου που απαιτεί την άμεση, μερική ή ολική, εκφόρτωση από το μεταφορικό μέσο·ε) οποιουδήποτε περιστατικού, γεγονότος ή ατυχήματος που ενδέχεται να επηρεάσει την τήρηση των υποχρεώσεων του κύριου υπόχρεου ή του μεταφορέα.2. Σε περίπτωση που οι αρμόδιες αρχές κρίνουν ότι η πράξη κοινής διαμετακόμισης μπορεί να συνεχιστεί κανονικά και αφού λάβουν, κατά περίπτωση, τα αναγκαία μέτρα, θεωρούν τα αντίτυπα αριθ. 4 και 5 της δήλωσης διαμετακόμισης.ΚΕΦΑΛΑΙΟ VΔιατυπώσεις στο τελωνείο προορισμούΠροσκόμιση στο τελωνείο προορισμούΆρθρο 341. Τα εμπορεύματα και τα αντίτυπα αριθ. 4 και 5 της δήλωσης διαμετακόμισης προσκομίζονται στο τελωνείο προορισμού κατά τις ημέρες και ώρες λειτουργίας του. Ωστόσο, το εν λόγω τελωνείο έχει τη δυνατότητα να επιτρέψει, μετά από αίτηση και με δαπάνες του ενδιαφερομένου, την εν λόγω προσκόμιση και πέραν των συγκεκριμένων


text: ημερών και ωρών. Όμως, το τελωνείο προορισμού μπορεί να επιτρέψει, αιτήσει και δαπάναις του ενδιαφερομένου, την προσκόμιση των εμπορευμάτων και των αντιτύπων αριθ. 4 και 5 της δήλωσης διαμετακόμισης σε άλλο τόπο.2. Το τελωνείο προορισμού καταχωρεί τα αντίτυπα αριθ. 4 και 5 της δήλωσης διαμετακόμισης, αναγράφει σ' αυτά την ημερομηνία άφιξης και τα αποτελέσματα του πραγματοποιηθέντος ελέγχου.3. Για την απόδειξη της λήξης του καθεστώτος σύμφωνα με το άρθρο 39 παράγραφος 2, το τελωνείο προορισμού θεωρεί, κατόπιν αιτήσεως του κύριου υποχρέου, ένα πρόσθετο αντίτυπο αριθ. 5 ή αντίγραφο του αντιτύπου αριθ. 5 της δήλωσης διαμετακόμισης θέτοντας μια από τις ακόλουθες μνείες:- ES: Prueba alternativa- DA: Alternativt bevis- DE: Alternativnachweis- EL: Εναλλακτική απόδειξη- EN: Alternative proof- FR: Preuve alternative- IT: Prova alternativa- NL: Alternatief bewijs- PT: Prova alternativa- FI: Vaihtoehtoinen todiste- SV: Alternativt bevis- CS: Alternativní dukaz- HU: Alternatív igazolás- IS: Önnur sönnun- NO: Alternativt bevis- PL: Alternatywny dowód- SK: Alternatívny dôkaz4. Η πράξη διαμετακόμισης μπορεί να περατωθεί σε τελωνείο διαφορετικό από αυτό που προβλέπεται στη δήλωση διαμετακόμισης. Το τελωνείο αυτό καθίσταται τότε τελωνείο προορισμού.Όταν το νέο τελωνείο προορισμού ανήκει σε συμβαλλόμενο μέρος διαφορετικό από εκείνο στο οποίο υπάγεται το αρχικά προβλεπόμενο τελωνείο, αναγράφει στη θέση "Θ. Έλεγχος από το τελωνείο προορισμού" του αντιτύπου αριθ. 5 της δήλωσης διαμετακόμισης, εκτός από τις συνήθεις μνείες που υποχρεούται να αναγράψει, μία από τις ακόλουθες μνείες:- ES: Diferencias: mercancías presentadas en la oficina ... (nombre y país)- DA: Forskelle: det sted, hvor varerne blev frembudt ... (navn og land)- DE: Unstimmigkeiten: Stelle, bei der die Gestellung erfolgte ... (Name und Land)- EL: Διαφορές: εμπορεύματα προσκομισθέντα στο τελωνείο ... (Όνομα και χώρα)- EN: Differences: office where goods were presented ... (name and country)- FR: Différences: marchandises présentées au bureau ... (nom et pays)- IT: Differenze: ufficio al quale sono state presentate le merci ... (nome e paese)- NL: Verschillen: kantoor waar de goederen zijn aangebracht ... (naam en land)- PT: Diferenças: mercadorias apresentadas na estância ... (nome e país)- FI: Muutos: toimipaikka, jossa tavarat esitetty ... (nimi ja maa)- SV: Avvikelse: tullkontor där varorna anmäldes ... (namn och land)- CS: Nesrovnalosti: úrad, kterému bylo zbozí dodáno ... (název a zeme)- HU: Eltérések: Hivatal, ahol az áruk bemutatása megtörtént ... (név és ország)- IS: Breying: tollstjoraskriftstofa øar sem vôrum var framvisad ... (Nafn og land)- NO: Forskjell: det tollsted hvor varene ble fremlagt ... (navn og land)- PL: Niezgodnosci: urzad w którym przedstawiono towar ... (nazwa i kraj)- SK: Nezrovnalosti: ùrad, ktorému bol tovar dodaný ... (názov a krajina).5. Στην περίπτωση που αναφέρεται στην παράγραφο 4, εδάφιο 2, αν η δήλωση διαμετακόμισης φέρει μια από τις μνείες που ακολουθούν, το νέο τελωνείο προορισμού υποχρεούται να διατηρεί τα εμπορεύματα υπό τον έλεγχό του και δεν μπορεί να επιτρέπει τη διάθεσή τους σε προορισμό άλλο από το συμβαλλόμενο μέρος στο οποίο υπάγεται το τελωνείο αναχώρησης χωρίς τη ρητή άδεια αυτού:- ES: Salida de ... sometida a restricciones- DA: Udførsel fra ... undergivet restriktioner- DE: Ausgang aus ... Beschränkungen unterworfen- EL: Έξοδος από ... υποκείμενη σε περιορισμούς- EN: Export from


text: ... subject to restriction- FR: Sortie de ... soumise à des restrictions- IT: Uscita dalla (dall') ... soggetta a restrizioni- NL: Verlaten van ... aan beperkingen onderworpen- PT: Saída da ... sujeita a restrições- FI: Vienti ... rajoitusten alaista- SV: Utförsel från ... underkastad restriktioner- CS: Vývoz z ... podléhá omezením- HU: Indult ... korlátozások alá esik- IS: Utflutningur fra ... haour takmörkunum- NO: Utførsel fra ... underlagt restriksjoner- PL: Wywóz z ... podlega ograniczeniom- SK: Vývoz z ... podlieha obmedzeniam- ES: Salida de ... sujeta a pago de derechos- DA: Udførsel fra ... betinget af afgiftsbetaling- DE: Ausgang aus ... Abgabenerhebung unterworfen- EL: Έξοδος από ... υποκείμενη σε επιβαρύνσεις- EN: Export from ... subject to duty- FR: Sortie de ... soumise à imposition- IT: Uscita dalla (dall') ... soggetta a tassazione- NL: Verlaten van ... aan belastingheffing onderworpen- PT: Saída da ... sujeita a pagamento de imposições- FI: Vienti ... maksujen alaista- SV: Utförsel från ... underkastad avgifter- CS: Vývoz z ... podléhá clu, daním a poplatkùm- HU: Indult ... vám-, adóköteles- IS: Gjaldskyldur utflutningur fra ...- NO: Utførsel fra ... belagt med avgifter- PL: Wywóz z ... podlega oplatom- SK: Vývoz z ... podlieha platbám.6. Η μνεία που αναφέρεται στην προηγούμενη παράγραφο περιλαμβάνει κατά περίπτωση στη γλώσσα στην οποία αναγράφεται, τις λέξεις "την Κοινότητα" ή "την Ουγγαρία" ή "την Ισλανδία" ή "τη Νορβηγία" ή "την Πολωνία" ή "τη Σλοβακική Δημοκρατία" ή "την Ελβετία" ή "την Τσεχική Δημοκρατία".Απόδειξη παραλαβήςΆρθρο 351. Το τελωνείο προορισμού εκδίδει απόδειξη παραλαβής μετά από αίτηση του προσώπου που υποβάλλει τα αντίτυπα αριθ. 4 και 5 της δήλωσης διαμετακόμισης.2. Το έντυπο επί του οποίου καταρτίζεται η απόδειξη πρέπει να είναι σύμφωνο με το υπόδειγμα του προσαρτήματος ΙΙΙ. Ελλείψει εντύπου, η απόδειξη μπορεί να καταρτίζεται στο υπόδειγμα που περιλαμβάνεται στο κάτω μέρος της οπίσθιας σελίδας του αντιτύπου αριθ. 5 της δήλωσης διαμετακόμισης.3. Η απόδειξη παραλαβής πρέπει να συμπληρώνεται εκ των προτέρων από τον ενδιαφερόμενο. Μπορεί να περιέχει εκτός του πλαισίου που προορίζεται για το τελωνείο προορισμού, άλλα στοιχεία σχετικά με την αποστολή. Η απόδειξη παραλαβής δεν μπορεί να αποτελέσει απόδειξη της λήξης του καθεστώτος κατά την έννοια του άρθρου 39 παράγραφος 2.Επιστροφή του αντιτύπου αριθ. 5Άρθρο 36Οι αρμόδιες αρχές της χώρας προορισμού επιστρέφουν αμέσως το αντίτυπο αριθ. 5 της δήλωσης διαμετακόμισης στις αρμόδιες αρχές της χώρας αναχώρησης εντός ενός μηνός από τη λήξη του καθεστώτος.Κεντρικό γραφείοΆρθρο 37Κάθε χώρα ενημερώνει την Επιτροπή σχετικά με την ίδρυση κεντρικών γραφείων που είναι αρμόδια για τη συγκέντρωση και τη διαβίβαση των εγγράφων, καθώς και σχετικά με το είδος των σχετικών εγγράφων και με τις αρμοδιότητές που παρέχονται ενδεχομένως στα εν λόγω γραφεία. Η Επιτροπή ενημερώνει σχετικά τις λοιπές χώρες.ΚΕΦΑΛΑΙΟ VIΈλεγχος της λήξης του καθεστώτοςΛήξη και εκκαθάριση του καθεστώτοςΆρθρο 381. Το καθεστώς κοινής διαμετακόμισης περατούται και οι υποχρεώσεις του κύριου υπόχρεου τηρούνται, εφόσον τα εμπορεύματα που έχουν υπαχθεί στο καθεστώς και τα απαιτούμενα έγγραφα προσκομιστούν στο τελωνείο προορισμού, σύμφωνα με τις διατάξεις του καθεστώτος.2. Οι αρμόδιες αρχές κηρύσσουν τη λήξη του καθεστώτος κοινής διαμετακόμισης, όταν είναι σε θέση να βεβαιώσουν, βάσει της


text: σύγκρισης των στοιχείων που διαθέτουν το τελωνείο αναχώρησης και το τελωνείο προορισμού, ότι το καθεστώς έληξε δεόντως.Ενημέρωση του κύριου υπόχρεου και εναλλακτικές αποδείξεις για τη λήξη του καθεστώτοςΆρθρο 391. Σε περίπτωση μη επιστροφής του αντιτύπου αριθ. 5 της δήλωσης διαμετακόμισης στις αρμόδιες αρχές της χώρας αναχώρησης εντός προθεσμίας δύο μηνών από την ημερομηνία αποδοχής της δήλωσης διαμετακόμισης, οι εν λόγω αρχές ενημερώνουν σχετικά τον κύριο υπόχρεο και τον καλούν να υποβάλει την απόδειξη για τη λήξη του καθεστώτος.2. Η απόδειξη που αναφέρεται στην παράγραφο 1 μπορεί να συνίσταται στην υποβολή, κατά τρόπο ικανοποιητικό για τις αρμόδιες αρχές, εγγράφου που έχουν επικυρώσει οι αρμόδιες αρχές της χώρας προορισμού, που προσδιορίζει τα εν λόγω εμπορεύματα αποδεικνύοντας ότι προσκομίστηκαν στο τελωνείο προορισμού ή, σε περίπτωση εφαρμογής του άρθρου 72, στον εγκεκριμένο παραλήπτη.3. Το καθεστώς κοινής διαμετακόμισης θεωρείται επίσης ότι έληξε, αν ο κύριος υπόχρεος προσκομίσει, κατά τρόπο ικανοποιητικό για τις αρμόδιες αρχές, τελωνειακό έγγραφο υπαγωγής σε τελωνειακό προορισμό σε τρίτη χώρα ή αντίγραφο ή φωτοαντίγραφο αυτού, το οποίο προσδιορίζει τα εν λόγω εμπορεύματα. Το αντίγραφο ή φωτοαντίγραφο πρέπει να επικυρώνεται είτε από τον οργανισμό που θεώρησε το πρωτότυπο είτε από τις επίσημες αρχές της ενδιαφερόμενης τρίτης χώρας, είτε από τις επίσημες υπηρεσίες μιας από τις χώρες.Διαδικασία έρευναςΆρθρο 401. Όταν, τέσσερις μήνες μετά την ημερομηνία αποδοχής της δήλωσης διαμετακόμισης, οι αρμόδιες αρχές της χώρας αναχώρησης δεν διαθέτουν απόδειξη για λήξη του καθεστώτος, αναλαμβάνουν αμέσως διαδικασία έρευνας ώστε να συγκεντρώσουν τις αναγκαίες πληροφορίες για τη λήξη του καθεστώτος ή, σε περίπτωση σχετικής αδυναμίας:- να προσδιορίσουν τους όρους γένεσης της οφειλής- να προσδιορίσουν τον οφειλέτη- να προσδιορίσουν τις αρμόδιες για την είσπραξη αρχές.Η διαδικασία αυτή αναλαμβάνεται αμέσως, αν οι αρμόδιες αρχές έχουν πληροφορίες αρκετά νωρίς ή αν έχουν υποψίες ότι δεν έληξε το καθεστώς.2. Η διαδικασία έρευνας αναλαμβάνεται επίσης όταν αποκαλυφθεί εκ των υστέρων ότι η απόδειξη για λήξη του καθεστώτος ήταν πλαστή και ότι η εν λόγω διαδικασία είναι αναγκαία για να επιτευχθούν οι στόχοι της παραγράφου 1.3. Για να αναληφθεί διαδικασία έρευνας, οι αρμόδιες αρχές της χώρας αναχώρησης απευθύνουν σχετική αίτηση συνοδευόμενη από όλες τις αναγκαίες πληροφορίες στις αρμόδιες αρχές της χώρας προορισμού.4. Οι αρμόδιες αρχές της χώρας προορισμού και, κατά περίπτωση, τα τελωνεία διέλευσης που καλούνται να παρέμβουν στο πλαίσιο διαδικασίας έρευνας ανταποκρίνονται χωρίς καθυστέρηση στο σχετικό αίτημα.5. Όταν η διαδικασία έρευνας επιτρέπει να αποδειχθεί ότι το καθεστώς έληξε δεόντως, οι αρμόδιες αρχές της χώρας αναχώρησης ενημερώνουν σχετικά, χωρίς καθυστέρηση, τον κύριο υπόχρεο καθώς και, κατά περίπτωση, τις αρμόδιες αρχές που έχουν αναλάβει διαδικασία είσπραξης σύμφωνα με το άρθρο 117.Έλεγχος εκ των υστέρωνΆρθρο 411. Οι αρμόδιες αρχές έχουν τη δυνατότητα να πραγματοποιήσουν τον εκ των υστέρων έλεγχο των αντιτύπων αριθ. 5 των δηλώσεων διαμετακόμισης για να επαληθεύσουν την αυθεντικότητα ή την ακρίβεια των στοιχείων και των αποτυπωμάτων των σφραγίδων που έχουν τεθεί. Οι εν λόγω έλεγχοι διενεργούνται σε περίπτωση αμφιβολιών ή υποψίας για απάτη. Είναι δυνατό, επίσης, να διενεργούνται βάσει ανάλυσης κινδύνων ή δειγματοληπτικά.2. Ο έλεγχος εκ των υστέρων μπορεί, επίσης, να αφορά παραστατικά, έντυπα, άδειες ή στοιχεία που έχουν σχέση με το


text: καθεστώς κοινής διαμετακόμισης.3. Οι αρμόδιες αρχές που παραλαμβάνουν αίτηση εκ των υστέρων ελέγχου ανταποκρίνονται σ' αυτή χωρίς καθυστέρηση.4. Όταν οι αρμόδιες αρχές της χώρας αναχώρησης ζητούν τον έλεγχο εκ των υστέρων του αντιτύπου αριθ. 5 της δήλωσης διαμετακόμισης σε περίπτωση αμφιβολίας ή υποψίας για απάτη, θεωρείται ότι δεν πληρούνται οι όροι του άρθρου 38 παράγραφος 2, εφόσον δεν επιβεβαιώνεται η αυθεντικότητα ή η ακρίβεια των στοιχείων για τα οποία ζητήθηκε ο έλεγχος εκ των υστέρων.ΚΕΦΑΛΑΙΟ VIIΣυμπληρωματικές διατάξεις για την ανταλλαγή μεταξύ των αρμοδίων αρχών δεδομένων σχετικά με τη διαμετακόμιση μέσω τεχνολογιών πληροφοριών και δικτύων ηλεκτρονικών υπολογιστώνΠεδίο εφαρμογήςΆρθρο 421. Με την επιφύλαξη εξαιρετικών περιστάσεων και διατάξεων για το καθεστώς κοινής διαμετακόμισης που εφαρμόζονται, κατά περίπτωση, κατ' αναλογία οι ανταλλαγές πληροφοριών μεταξύ των αρμοδίων αρχών που περιγράφονται στο παρόν κεφάλαιο πραγματοποιούνται, μέσω τεχνολογιών πληροφοριών και ηλεκτρονικών δικτύων.2. Για την ανταλλαγή των πληροφοριών που προβλέπεται στην παράγραφο 1, χρησιμοποιείται από όλα τα συμβαλλόμενα μέρη το κοινό δίκτυο επικοινωνιών/κοινή διεπαφή συστημάτων (CCN/CSI) της Κοινότητας. Η χρηματοδοτική συμμετοχή των χωρών ΕΖΕΣ και τα σχετικά θέματα καθορίζονται με κοινή συμφωνία μεταξύ της Κοινότητας και καθεμιάς από τις χώρες ΕΖΕΣ.3. Οι διατάξεις του παρόντος κεφαλαίου δεν ισχύουν για τις απλουστευμένες διαδικασίες που ισχύουν αποκλειστικά για ορισμένα μεταφορικά μέσα που αναφέρονται στο άρθρο 48 παράγραφος 1 στοιχείο ζ).ΑσφάλειαΆρθρο 431. Οι όροι που επιβάλλονται για τη διεκπεραίωση των διατυπώσεων με τεχνική επεξεργασίας δεδομένων πρέπει να περιλαμβάνουν κυρίως μέτρα ελέγχου της πηγής των πληροφοριών, καθώς και προστασίας των δεδομένων από την τυχαία ή παράνομη διαγραφή, την τυχαία απώλεια, τη μη επιτρεπόμενη τροποποίηση ή πρόσβαση.2. Εκτός από τις απαιτήσεις ασφάλειας που παρατίθενται στην παράγραφο 1, οι αρμόδιες αρχές ορίζουν και επιβάλλουν τα κατάλληλα μέτρα ασφάλειας για την αποτελεσματική, αξιόπιστη και ασφαλή λειτουργία του πλήρους συστήματος διαμετακόμισης.3. Για να διασφαλιστεί το προαναφερθέν επίπεδο ασφάλειας, κάθε εισαγωγή, τροποποίηση ή διαγραφή στοιχείων καταχωρείται με την ένδειξη της σκοπιμότητας της σχετικής ενέργειας, του ακριβούς χρόνου και του προσώπου που πραγματοποιεί την ενέργεια. Εξάλλου, το αρχικό στοιχείο ή κάθε στοιχείο που αποτέλεσε το αντικείμενο της εν λόγω ενέργειας διατηρείται για χρονικό διάστημα τριών ημερολογιακών ετών τουλάχιστον από τη λήξη του έτους το οποίο αφορά το εν λόγω στοιχείο ή για μεγαλύτερο χρονικό διάστημα, εφόσον άλλες διατάξεις το προβλέπουν.4. Οι αρμόδιες αρχές ελέγχουν κατά τακτά διαστήματα την ασφάλεια.5. Οι ενδιαφερόμενες αρμόδιες αρχές ενημερώνονται αμοιβαία για κάθε υποψία παραβίασης της ασφάλειας.Προστασία δεδομένων προσωπικού χαρακτήραΆρθρο 441. Τα συμβαλλόμενα μέρη χρησιμοποιούν τα δεδομένα προσωπικού χαρακτήρα που ανταλλάσσουν κατ' εφαρμογή της παρούσας σύμβασης αποκλειστικά για τους σκοπούς της παρούσας σύμβασης και για άλλους τελωνειακούς προορισμούς που διαδέχονται το καθεστώς κοινής διαμετακόμισης. Ο περιορισμός αυτός δεν εμποδίζει ωστόσο τη χρησιμοποίηση των εν λόγω δεδομένων για σκοπούς έρευνας και δικαστικής δίωξης που ακολουθούν πράξη κοινής διαμετακόμισης. Στην περίπτωση αυτή, η αρμόδια αρχή που εξέδωσε τις εν λόγω πληροφορίες ενημερώνεται χωρίς καθυστέρηση για τη σχετική χρήση.2. Τα συμβαλλόμενα μέρη αναλαμβάνουν την υποχρέωση να λάβουν τα αναγκαία μέτρα για να εξασφαλίσουν, εφόσον πρόκειται για επεξεργασία δεδομένων προσωπικού χαρακτήρα που ανταλλάσσονται στο πλαίσιο της παρούσας σύμβασης, προστασία των δεδομένων προσωπικού χαρακτήρα τουλάχιστον σύμφωνη με τις αρχές


text: της σύμβασης του Συμβουλίου της Ευρώπης της 28ης Ιανουαρίου 1981 για την προστασία των ατόμων όσον αφορά την αυτόματη επεξεργασία των δεδομένων προσωπικού χαρακτήρα.3. Κάθε συμβαλλόμενο μέρος λαμβάνει τα απαραίτητα μέτρα για να εξασφαλίσει την τήρηση του παρόντος άρθρου μέσω αποτελεσματικών ελέγχων.Δελτίο αναμενόμενης άφιξηςΆρθρο 45Το τελωνείο αναχώρησης ενημερώνει το δηλωθέν τελωνείο προορισμού για την πράξη κοινής διαμετακόμισης, κατά την παραλαβή των εμπορευμάτων, μέσω μηνύματος "δελτίου αναμενόμενης άφιξης". Το εν λόγω μήνυμα καταρτίζεται βάσει στοιχείων, διορθωμένων κατά περίπτωση, που περιέχονται στη δήλωση διαμετακόμισης και πρέπει να συμπληρώνεται δεόντως. Είναι σύμφωνο με τη δομή και τα χαρακτηριστικά που καθορίζουν από κοινού τα συμβαλλόμενα μέρη.Δήλωση άφιξης και έλεγχος των αποτελεσμάτωνΆρθρο 461. Το τελωνείο προορισμού διατηρεί το συνοδευτικό έγγραφο διαμετακόμισης και ανακοινώνει στο τελωνείο αναχώρησης την άφιξη των εμπορευμάτων, την ημέρα της προσκόμισής τους στο τελωνείο προορισμού, μέσω του μηνύματος "δελτίο άφιξης". Το εν λόγω μήνυμα δεν μπορεί να αποτελέσει απόδειξη της λήξης του καθεστώτος κατά την έννοια του άρθρου 39 παράγραφος 2.2. Με εξαίρεση την περίπτωση δεόντως αιτιολογημένων περιστάσεων, το τελωνείο προορισμού κοινοποιεί το μήνυμα "αποτελέσματα ελέγχου" στο τελωνείο αναχώρησης το αργότερο την πρώτη εργάσιμη ημέρα μετά την προσκόμιση των εμπορευμάτων στο τελωνείο προορισμού.3. Τα χρησιμοποιούμενα μηνύματα είναι σύμφωνα με τη δομή και τα χαρακτηριστικά που καθορίζουν από κοινού τα συμβαλλόμενα μέρη.Έλεγχοι με βάση το δελτίο αναμενόμενης άφιξηςΆρθρο 47Ο έλεγχος των εμπορευμάτων πραγματοποιείται βάσει, κυρίως, του μηνύματος "δελτίο αναμενόμενης άφιξης" που λαμβάνει το τελωνείο αναχώρησης.ΤΙΤΛΟΣ ΙΙΙΑΠΛΟΥΣΤΕΥΣΕΙΣΚΕΦΑΛΑΙΟ ΙΓενικές διατάξεις για τις απλουστεύσειςΠεδίο εφαρμογήςΆρθρο 481. Αιτήσει του κύριου υπόχρεου ή του παραλήπτη, κατά περίπτωση, οι αρμόδιες αρχές είναι δυνατό να επιτρέπουν τις παρακάτω απλουστεύσεις:α) χρησιμοποίηση συνολικής εγγύησης ή απαλλαγή από την υποχρέωση της σύστασης εγγύησης,β) χρησιμοποίηση ειδικών πινάκων φόρτωσης,γ) χρησιμοποίηση ειδικών μολυβδοσφραγίδωνδ) απαλλαγή από την υποχρέωση τήρησης υποχρεωτικής διαδρομής,ε) το καθεστώς εγκεκριμένου αποστολέα,στ) το καθεστώς εγκεκριμένου παραλήπτη,ζ) εφαρμογή απλουστευμένων διαδικασιών κατάλληλων για ορισμένα μεταφορικά μέσα:i) εμπορεύματα που μεταφέρονται σιδηροδρομικώς ή με μεγάλα εμπορευματοκιβώτια,ii) εμπορεύματα που μεταφέρονται αεροπορικώς,iii) εμπορεύματα που μεταφέρονται με δίκτυο αγωγών.η) εφαρμογή άλλων απλουστευμένων διαδικασιών που βασίζονται στο άρθρο 6 της σύμβασης.2. Με την επιφύλαξη αντίθετων διατάξεων του παρόντος προσαρτήματος ή της άδειας, όταν παραχωρούνται οι απλουστεύσεις που αναφέρονται στην παράγραφο 1 στοιχεία α), β) και ζ), αυτές ισχύουν σε όλες τις χώρες. Όταν παραχωρούνται οι απλουστεύσεις που αναφέρονται στα σημεία γ), δ) και ε), ισχύουν μόνο για τις πράξεις κοινής διαμετακόμισης που αρχίζουν στη χώρα όπου χορηγήθηκε η άδεια. Όταν παραχωρείται η απλούστευση που αναφέρεται στο στοιχείο στ), ισχύει μόνο στις χώρες όπου χορηγήθηκε η άδεια.Γενικοί όροι για τη χορήγηση άδειαςΆρθρο 491. Η άδεια που αναφέρεται στο άρθρο 48 παράγραφος 1 παρέχεται μόνο στα πρόσωπα τα οποία:α) είναι εγκατεστημένα σε συμβαλλόμενο μέρος· η άδεια, ωστόσο, για χρησιμοποίηση συνολικής εγγύησης μπορεί να παρέχεται μόνο στα πρόσωπα που είναι εγκατεστημένα στη χώρα σύστασης της εγγύησης·β) χρησιμοποιούν τακτικά το καθεστώς κοινής διαμετακόμισης ή οι αρμόδιες αρχές γνωρίζουν ότι είναι σε θέση να ανταποκριθούν στις υποχρεώσεις που απορρέουν από το εν λόγω καθεστώς ή, όταν πρόκειται για την απλούστευση που αναφέρεται στο άρθρο 48 παράγραφος 1 στοιχείο στ), παραλαμβάνουν τακτικά εμπορεύματα που έχουν υπαχθεί στο καθεστώς


text: κοινής διαμετακόμισης καιγ) δεν έχουν διαπράξει σοβαρές ή κατ' επανάληψη παραβάσεις της τελωνειακής ή φορολογικής νομοθεσίας.2. Για να διασφαλιστεί η ορθή διαχείριση των απλουστευμένων διαδικασιών, η άδεια παρέχεται μόνον όταν:α) οι αρμόδιες αρχές είναι σε θέση να ασκήσουν την επιτήρηση και τον έλεγχο του καθεστώτος χωρίς να χρειάζεται να απασχολήσουν διοικητικό δυναμικό δυσανάλογο προς τις ανάγκες των εν λόγω προσώπων,β) και τα πρόσωπα τηρούν λογιστικές εγγραφές που επιτρέπουν στις αρμόδιες αρχές να διενεργούν αποτελεσματικό έλεγχο.Περιεχόμενο της αίτησης για τη χορήγηση άδειαςΆρθρο 501. Η αίτηση για τη χορήγηση άδειας χρησιμοποίησης απλουστευμένων διαδικασιών, στο εξής καλούμενη "αίτηση", υποβάλλεται εγγράφως. Φέρει υπογραφή και ημερομηνία.2. Η αίτηση πρέπει να περιλαμβάνει τα στοιχεία που επιτρέπουν στις αρμόδιες αρχές να βεβαιώνονται για την τήρηση των όρων χορήγησης των ζητούμενων απλουστευμένων διαδικασιών.Ευθύνη του αιτούντοςΆρθρο 51Το πρόσωπο που ζητεί άδεια για την εφαρμογή απλουστευμένων διαδικασιών είναι υπεύθυνο, βάσει των ισχυουσών διατάξεων στα συμβαλλόμενα μέρη και με την επιφύλαξη της ενδεχόμενης εφαρμογής ποινικών διατάξεων για:α) την ακρίβεια των παρεχομένων πληροφοριών,β) την αυθεντικότητα των συνημμένων εγγράφων.Αρμόδιες αρχέςΆρθρο 521. Η άδεια κατατίθεται στις αρμόδιες αρχές της χώρας στην οποία είναι εγκατεστημένος ο αιτών.2. Η άδεια εκδίδεται ή η αίτηση απορρίπτεται σύμφωνα με τις διατάξεις που ισχύουν στα συμβαλλόμενα μέρη.3. Η απόφαση σχετικά με την απόρριψη της αίτησης συντάσσεται εγγράφως και πρέπει να είναι αιτιολογημένη.Περιεχόμενο της άδειαςΆρθρο 531. Το πρωτότυπο της άδειας, που φέρει ημερομηνία και υπογραφή, καθώς και ένα ή περισσότερα αντίγραφα αυτού παραδίδονται στο δικαιούχο.2. Η άδεια διευκρινίζει τους όρους υπό τους οποίους εφαρμόζονται οι απλουστευμένες διαδικασίες και καθορίζει τον τρόπο λειτουργίας και ελέγχου αυτών. Ισχύει από την ημερομηνία έκδοσής της.3. Στην περίπτωση των απλουστευμένων διαδικασιών που αναφέρονται στο άρθρο 48 παράγραφος 1 στοιχεία γ), δ) και ζ), η άδεια προσκομίζεται στο τελωνείο αναχώρησης μετά από σχετικό αίτημά του.Ανάκληση και τροποποίησηΆρθρο 541. Ο δικαιούχος της άδειας υποχρεούται να ενημερώνει τις αρμόδιες αρχές για κάθε περιστατικό που επέρχεται μετά την έκδοση της άδειας και ενδέχεται να έχει επιπτώσεις στη διατήρηση ή το περιεχόμενό της.2. Η άδεια ανακαλείται ή τροποποιείται από τις αρμόδιες αρχές όταν:α) ένας ή περισσότεροι από τους όρους που έχουν τεθεί κατά την έκδοσή της δεν εκπληρούντο ήδη,ήβ) περιστατικό που επήλθε μετά την έκδοση της άδειας έχει επιπτώσεις στη διατήρηση ή στο περιεχόμενό της,ήγ) ο δικαιούχος της δεν τηρεί πλέον υποχρέωση του ΕΚ της εν λόγω άδειας.3. Η απόφαση τροποποίησης ή ανάκλησης της άδειας είναι αιτιολογημένη. Κοινοποιείται στο δικαιούχο της άδειας.4. Η ανάκληση ή τροποποίηση της απόφασης αρχίζει να ισχύει από την ημερομηνία κοινοποίησής της. Ωστόσο, σε εξαιρετικές περιπτώσεις και εφόσον το απαιτεί το νόμιμο συμφέρον του προσώπου στο οποίο απευθύνεται η απόφαση, οι αρμόδιες αρχές έχουν την ευχέρεια να αναβάλουν την έναρξη ισχύος της ανάκλησης ή τροποποίησης. Η ημερομηνία έναρξης ισχύος αναφέρεται στην απόφαση.Φύλαξη των φακέλων από τις αρμόδιες αρχέςΆρθρο 551. Οι αρμόδιες αρχές φυλάσσουν τις αιτήσεις και τα σχετικά συνημμένα έγγραφα καθώς και αντίγραφο των εκδιδόμενων αδειών.2. Σε περίπτωση που απορριφθεί αίτηση ή ανακληθεί άδεια, η αίτηση και, κατά περίπτωση, η απόφαση απόρριψης της αίτησης ή ανάκλησης της άδειας, καθώς και όλα τα συνημμένα έγγραφα φυλάσσονται για


text: τρία τουλάχιστον έτη από τη λήξη του ημερολογιακού έτους, κατά το οποίο απορρίφθηκε η αίτηση ή ανακλήθηκε η άδεια.ΚΕΦΑΛΑΙΟ ΙΙΣυνολική εγγύηση και ανπαλλαγή από την υποχρέωση σύστασης εγγύησηςΠοσό αναφοράςΆρθρο 561. Ο κύριος υπόχρεος εφαρμόζει τη συνολική εγγύηση ή την απαλλαγή από την υποχρέωση σύστασης εγγύησης εντός των ορίων ενός ποσού αναφοράς.2. Το ποσό αναφοράς αντιστοιχεί στο ποσό της οφειλής που ενδέχεται να γεννηθεί για τα εμπορεύματα που έχουν υπαχθεί από τον κύριο υπόχρεο στο καθεστώς κοινής διαμετακόμισης για χρονικό διάστημα μικρότερο της εβδομάδας.Καθορίζεται από το τελωνείο εγγύησης σε συνεργασία με τον ενδιαφερόμενο:α) με βάση τα στοιχεία που αφορούν τα εμπορεύματα που μεταφέρθηκαν κατά το παρελθόν και εκτίμηση του όγκου των πράξεων κοινής διαμετακόμισης που πρόκειται να αναληφθούν, που απορρέουν ιδίως από τα εμπορικά και λογιστικά έγγραφα του ενδιαφερομένου,καιβ) με συνυπολογισμό των υψηλότερων συντελεστών που έχουν εφαρμοστεί στα εμπορεύματα στη χώρα του τελωνείου εγγύησης.3. Το τελωνείο εγγύησης προβαίνει σε ετήσια εξέταση του ποσού αναφοράς, με βάση κυρίως πληροφορίες που συγκεντρώνει από το τελωνείο ή τα τελωνεία αναχώρησης και, εφόσον κριθεί αναγκαίο, αναπροσαρμόζει το εν λόγω ποσό.4. Ο κύριος υπόχρεος βεβαιώνεται ότι τα αναληφθέντα ποσά, λαμβανομένων υπόψη των πράξεων για τις οποίες δεν έχει λήξει το καθεστώς, δεν υπερβαίνουν το ποσό αναφοράς.Όταν το ποσό αναφοράς αποδεικνύεται ανεπαρκές για την κάλυψη των πράξεων κοινής διαμετακόμισης, ο κύριος υπόχρεος υποχρεούται να ενημερώνει σχετικά το τελωνείο εγγύησης.Ποσό της συνολικής εγγύησης και απαλλαγή από την υποχρέωση σύστασης εγγύησηςΆρθρο 571. Η συνολική εγγύηση καλύπτει ποσό ίσο με το ποσό αναφοράς που προβλέπεται στο άρθρο 56.2. Στα άτομα που αποδεικνύουν στις αρμόδιες αρχές ότι διαθέτουν υγιή οικονομική κατάσταση και παρέχουν τα εχέγγυα για τήρηση των προδιαγραφών αξιοπιστίας που αναφέρονται στις παραγράφους 3 και 4 είναι δυνατό να επιτραπεί η σύσταση συνολικής εγγύησης μειωμένου ποσού ή η απαλλαγή από την υποχρέωση σύστασης εγγύησης.3. Το ποσό της συνολικής εγγύησης μπορεί να μειωθεί:α) στο 50 % του ποσού αναφοράς, όταν ο κύριος υπόχρεος αποδεικνύει ότι διαθέτει επαρκή πείρα όσον αφορά τη χρησιμοποίηση του καθεστώτος κοινής διαμετακόμισης·β) στο 30 % του ποσού αναφοράς όταν ο κύριος υπόχρεος αποδεικνύει ότι διαθέτει επαρκή πείρα όσον αφορά τη χρησιμοποίηση του καθεστώτος κοινής διαμετακόμισης και διατηρεί υψηλού επιπέδου συνεργασία με τις αρμόδιες αρχές.4. Μπορεί να χορηγηθεί απαλλαγή από την εγγύηση, όταν ο κύριος υπόχρεος αποδεικνύει ότι διαθέτει επαρκή πείρα όσον αφορά τη χρησιμοποίηση του καθεστώτος κοινής διαμετακόμισης, ότι διατηρεί υψηλού επιπέδου συνεργασία με τις αρμόδιες αρχές ότι διατηρεί τον έλεγχο της μεταφοράς και ότι διαθέτει καλή οικονομική κατάσταση, επαρκή για την επιτυχή αντιμετώπιση των υποχρεώσεών του.5. Για την εφαρμογή των παραγράφων 3 και 4, οι χώρες λαμβάνουν υπόψη τις διατάξεις του παραρτήματος ΙΙΙ.Ειδικές διατάξεις για τα εμπορεύματα που παρουσιάζουν αυξημένους κινδύνουςΆρθρο 581. Προκειμένου να λάβει άδεια για σύσταση συνολικής εγγύησης στην περίπτωση των εμπορευμάτων που αναφέρονται στο παράρτημα Ι, ο κύριος υπόχρεος απαιτείται να αποδεικνύει, εκτός από το ότι πληροί τους όρους του άρθρου 49, ότι διαθέτει υγιή οικονομική κατάσταση και επαρκή πείρα όσον αφορά τη χρησιμοποίηση του καθεστώτος κοινής διαμετακόμισης και είτε ότι διατηρεί υψηλού επιπέδου συνεργασία με τις αρμόδιες αρχές είτε ότι διατηρεί τον


text: έλεγχο της μεταφοράς.2. Για τα εν λόγω εμπορεύματα το ποσό της συνολικής εγγύησης μπορεί να μειωθεί:α) στο 50 % του ποσού αναφοράς όταν ο κύριος υπόχρεος αποδεικνύει ότι διατηρεί υψηλού επιπέδου συνεργασία με τις αρμόδιες αρχές και ότι διατηρεί τον έλεγχο της μεταφοράς·β) στο 30 % του ποσού αναφοράς όταν ο κύριος υπόχρεος αποδεικνύει ότι διατηρεί υψηλού επιπέδου συνεργασία με τις αρμόδιες αρχές, ότι διατηρεί τον έλεγχο της μεταφοράς και ότι διαθέτει καλή οικονομική κατάσταση, επαρκή για την επιτυχή αντιμετώπιση των υποχρεώσεών του.3. Για την εφαρμογή των παραγράφων 1 και 2, οι χώρες λαμβάνουν υπόψη τις διατάξεις του παραρτήματος ΙΙΙ.4. Η απαλλαγή από την υποχρέωση σύστασης εγγύησης δεν εφαρμόζεται στις πράξεις κοινής διαμετακόμισης που αφορούν τα εμπορεύματα που αναφέρονται στο παράρτημα Ι.5. Λαμβανομένων υπόψη των αρχών που διέπουν τη χορήγηση άδειας για χρήση συνολικής εγγύησης και τη μείωση του ποσού της εγγύησης, η σύσταση συνολικής εγγύησης μειωμένου ποσού μπορεί να απαγορευθεί προσωρινά, κατ' εξαίρεση, όταν υπάρχουν ειδικές περιστάσεις.6. Λαμβανομένων υπόψη των αρχών που διέπουν τη χορήγηση άδειας για χρήση συνολικής εγγύησης και τη μείωση του ποσού της εγγύησης, η σύσταση συνολικής εγγύησης μπορεί να απαγορευθεί προσωρινά για εμπορεύματα που αποτέλεσαν, στο πλαίσιο της συνολικής εγγύησης, αντικείμενο διαπιστωθείσας απάτης σε μεγάλη έκταση.7. Οι προϋποθέσεις εφαρμογής των παραγράφων 5 και 6 περιγράφονται στο παράρτημα IV.Πράξη εγγύησηςΆρθρο 59Η σύσταση της συνολικής εγγύησης πραγματοποιείται από τριτεγγυητή.Λαμβάνει τη μορφή πράξης εγγύησης σύμφωνα με το υπόδειγμα του παραρτήματος Β4 του προσαρτήματος ΙΙΙ.Εφαρμόζονται κατ' αναλογία οι διατάξεις του άρθρου 13 παράγραφος 2.Πιστοποιητικά συνολικής εγγύησης ή απαλλαγής από την υποχρέωση σύστασης εγγύησηςΆρθρο 601. Βάσει της άδειας, οι αρμόδιες αρχές παρέχουν στον κύριο υπόχρεο ένα ή περισσότερα πιστοποιητικά συνολικής εγγύησης ή απαλλαγής από την υποχρέωση σύστασης εγγύησης, καλούμενα εφεξής "πιστοποιητικά", τα οποία καταρτίζονται σύμφωνα με το προσάρτημα ΙΙΙ και του επιτρέπουν να αποδείξει είτε τη σύσταση συνολικής εγγύησης είτε την απαλλαγή από την υποχρέωση σύστασης εγγύησης.2. Το πιστοποιητικό προσκομίζεται στο τελωνείο αναχώρησης. Η δήλωση διαμετακόμισης πρέπει να αναφέρει τα στοιχεία του πιστοποιητικού.3. Η διάρκεια ισχύος πιστοποιητικού περιορίζεται σε δύο έτη. Ωστόσο, το τελωνείο εγγύησης έχει τη δυνατότητα να παρατείνει το διάστημα αυτό άπαξ κατά δύο έτη το πολύ.Ανάκληση και υπαναχώρησηΆρθρο 611. Το άρθρο 15 παράγραφος 1 και παράγραφος 2 εδάφιο 1 εφαρμόζεται κατ' αναλογία στην ανάκληση ή στην υπαναχώρηση από συνολική εγγύηση.2. Από την ημερομηνία ισχύος της ανάκλησης της άδειας για τη σύσταση συνολικής εγγύησης ή της απαλλαγής από την υποχρέωση σύστασης εγγύησης από τις αρμόδιες αρχές ή της ανάκλησης της απόφασης με την οποία το τελωνείο εγγύησης αποδέχθηκε την ανάληψη της υποχρέωσης από τον τριτεγγυητή ή της υπαναχώρησης του τριτεγγυητή από τις υποχρεώσεις του, τα πιστοποιητικά που έχουν εκδοθεί προηγουμένως δεν είναι δυνατό να χρησιμοποιηθούν για την υπαγωγή εμπορευμάτων στο καθεστώς κοινής διαμετακόμισης και επιβάλλεται η επιστροφή τους χωρίς καθυστέρηση στο τελωνείο εγγύησης από τον κύριο υπόχρεο.3. Κάθε χώρα κοινοποιεί στην Επιτροπή τα στοιχεία αναγνώρισης των ισχυόντων πιστοποιητικών που δεν έχουν επιστραφεί. Η Επιτροπή ενημερώνει σχετικά τις λοιπές χώρες.4. Η παράγραφος 3 ισχύει επίσης για τα πιστοποιητικά που δηλώθηκαν ως κλαπέντα, απολεσθέντα ή παραποιηθέντα.ΚΕΦΑΛΑΙΟ ΙΙΙΕιδικοί πίνακες φόρτωσηςΆρθρο 621.


text: Οι αρμόδιες αρχές μπορούν να επιτρέπουν στον κύριο υπόχρεο να χρησιμοποιεί ως πίνακες φόρτωσης πίνακες που δεν πληρούν όλους τους όρους του προσαρτήματος ΙΙΙ.Η χρησιμοποίηση τέτοιων πινάκων μπορεί να επιτραπεί μόνον εφόσον:α) εκδίδονται από επιχειρήσεις, των οποίων οι καταχωρήσεις βασίζονται σε ολοκληρωμένο σύστημα ηλεκτρονικής ή αυτόματης επεξεργασίας δεδομένων,β) σχεδιάστηκαν και συμπληρώθηκαν κατά τέτοιον τρόπο, ώστε να μπορούν να χρησιμοποιούνται εύκολα από τις αρμόδιες αρχές,γ) αναφέρουν για κάθε είδος τα στοιχεία που απαιτούνται βάσει του παραρτήματος Α11 του προσαρτήματος ΙΙΙ.2. Μπορεί να επιτραπεί, επίσης, να χρησιμοποιηθούν ως πίνακες φόρτωσης, σύμφωνα με την παράγραφο 1, περιγραφικοί πίνακες που καταρτίζονται για λόγους διεκπεραίωσης των διατυπώσεων αποστολής/εξαγωγής, έστω και αν οι εν λόγω πίνακες εκδίδονται από επιχειρήσεις, των οποίων οι καταχωρήσεις δεν βασίζονται σε ολοκληρωμένο σύστημα ηλεκτρονικής ή αυτόματης επεξεργασίας δεδομένων.3. Στις επιχειρήσεις, των οποίων οι λογιστικές καταχωρήσεις πραγματοποιούνται με ολοκληρωμένο σύστημα ηλεκτρονικής ή αυτόματης επεξεργασίας δεδομένων και στις οποίες έχει ήδη επιτραπεί, σύμφωνα με τις παραγράφους 1 και 2, να χρησιμοποιούν πίνακες ειδικού τύπου, είναι δυνατόν να παρέχεται άδεια χρησιμοποίησης και των συγκεκριμένων πινάκων για τις πράξεις κοινής διαμετακόμισης που αφορούν ένα μόνον είδος εμπορευμάτων, εφόσον τα προγράμματα πληροφορικής των εν λόγω επιχειρήσεων καθιστούν απαραίτητη τη χορήγηση της διευκόλυνσης αυτής.ΚΕΦΑΛΑΙΟ IVΧρησιμοποίηση ειδικών μολυβδοσφραγίδωνΆρθρο 631. Οι αρμόδιες αρχές μπορούν να επιτρέπουν, όσον αφορά τα μεταφορικά μέσα ή τα δέματα, στον κύριο υπόχρεο τη χρησιμοποίηση ειδικών μολυβδοσφραγίδων, εφόσον γίνεται αποδεκτό από τις αρμόδιες αρχές ότι αυτές πληρούν τα χαρακτηριστικά του παραρτήματος ΙΙ.2. Ο κύριος υπόχρεος αναγράφει στη θέση "Δ. Έλεγχος από το τελωνείο αναχώρησης" της δήλωσης διαμετακόμισης απέναντι από τη μνεία "Τεθείσες μολυβδοσφραγίδες" το είδος, τον αριθμό και τα σήματα των μολυβδοσφραγίδων που έχουν τεθεί.Θέτει τις μολυβδοσφραγίδες το αργότερο κατά την παραλαβή των εμπορευμάτων.ΚΕΦΑΛΑΙΟ VΑπαλλαγή από την υποχρέωση τήρησης υποχρεωτικής διαδρομήςΆρθρο 641. Οι αρμόδιες αρχές μπορούν να παρέχουν απαλλαγή από την υποχρεωτική διαδρομή στον κύριο υπόχρεο ο οποίος λαμβάνει τα μέτρα που επιτρέπουν στις αρμόδιες αρχές να γνωρίζουν ανά πάσα στιγμή με βεβαιότητα τον τόπο στον οποίο βρίσκεται η αποστολή.2. Ο δικαιούχος της απαλλαγής αυτής θέτει στη θέση αριθ. 44 της δήλωσης διαμετακόμισης μια από τις ακόλουθες μνείες:- ES: Dispensa de itinerario obligatorio- DA: Fritaget for bindende transportrute- DE: Befreiung von der verbindlichen Beförderungsroute- EL: Απαλλαγή από την υποχρέωση τήρησης υποχρεωτικής διαδρομής- EN: Prescribed itinerary waived- FR: Dispense d'itinéraire contraignant- IT: Dispensa dall'itinerario vincolante- NL: Geen verplichte route- PT: Dispensa de itinerário vinculativo- FI: Vapautettu sitovan kuljetusreitin noudattamisesta- SV: Befrielse från bindande färdväg- CS: Osvobození od stanovené trasy- HU: Eloírt útvonal alóli mentesség- IS: Undanþága frá bindandi flutningsleið- NO: Fritak for bindende reiserute- PL: Zwolniony z wiazacej trasy przewozu- SK: Oslobodenie od predpísanej trasyΚΕΦΑΛΑΙΟ VIΚαθεστώς εγκεκριμένου αποστολέαΕγκεκριμένος αποστολέαςΆρθρο 65Σε κάθε πρόσωπο που προτίθεται να εκτελέσει πράξεις κοινής διαμετακόμισης χωρίς να προσκομίσει στο τελωνείο αναχώρησης ούτε τα σχετικά εμπορεύματα ούτε τη δήλωση διαμετακόμισης για τα εμπορεύματα αυτά, είναι δυνατό να παραχωρείται το καθεστώς εγκεκριμένου αποστολέα.Η απλούστευση αυτή παρέχεται μόνο στα πρόσωπα, στα οποία έχει επιτραπεί η σύσταση συνολικής εγγύησης ή απαλλαγή από την υποχρέωση σύστασης εγγύησης.Περιεχόμενο της άδειαςΆρθρο 66Στην άδεια καθορίζονται ιδίως:α) το τελωνείο ή τα


text: τελωνεία αναχώρησης που είναι αρμόδια για τις πράξεις κοινής διαμετακόμισης που πρόκειται να αναληφθούν·β) η προθεσμία καθώς και ο τρόπος με τον οποίο ο εγκεκριμένος αποστολέας υποχρεούται να ενημερώνει το τελωνείο αναχώρησης σχετικά με τις πράξεις κοινής διαμετακόμισης που πρόκειται να αναληφθούν, ώστε να μπορεί να διενεργείται, ενδεχομένως, έλεγχος πριν από την αναχώρηση των εμπορευμάτων·γ) τα μέτρα εξακρίβωσης της ταυτότητας που πρέπει να ληφθούν. Για το σκοπό αυτό, οι αρμόδιες αρχές μπορούν να ορίσουν ότι τα μεταφορικά μέσα ή τα δέματα απαιτείται να φέρουν ειδικές μολυβδοσφραγίδες που έχουν εγκριθεί από τις αρμόδιες αρχές ως ανταποκρινόμενες στα χαρακτηριστικά του παραρτήματος ΙΙ και είναι τοποθετημένες από τον εγκεκριμένο αποστολέα.δ) τις εξαιρούμενες κατηγορίες ή διακινήσεις εμπορευμάτων.Εκ των προτέρων έλεγχος της γνησιότητας εγγράφων και διατυπώσεις κατά την αναχώρησηΆρθρο 671. Στην άδεια ορίζεται ότι η θέση "Γ. Τελωνείο αναχώρησης" των εντύπων της δήλωσης διαμετακόμισης απαιτείται:α) να φέρει εκ των προτέρων αποτύπωμα της σφραγίδας του τελωνείου αναχώρησης και την υπογραφή υπαλλήλου του εν λόγω τελωνείου, ήβ) να έχει σφραγιστεί από τον εγκεκριμένο αποστολέα με το αποτύπωμα ειδικής μεταλλικής σφραγίδας που έχει εγκριθεί από τις αρμόδιες αρχές και είναι σύμφωνη με το υπόδειγμα του παραρτήματος Γ1 του προσαρτήματος ΙΙΙ. Το αποτύπωμα της εν λόγω σφραγίδας μπορεί να είναι προεκτυπωμένο στα έντυπα, εφόσον η εκτύπωση έχει ανατεθεί σε εγκεκριμένο για τον σκοπό αυτό τυπογραφείο.Ο εγκεκριμένος αποστολέας υποχρεούται να συμπληρώνει τη θέση αυτή, αναγράφοντας σ' αυτή την ημερομηνία αποστολής των εμπορευμάτων, και να αριθμεί τη δήλωση διαμετακόμισης σύμφωνα με τους κανόνες που προβλέπονται στην άδεια για το σκοπό αυτό.2. Οι αρμόδιες αρχές μπορούν να επιβάλλουν τη χρησιμοποίηση εντύπων τα οποία φέρουν διακριτικό σήμα για την αναγνώρισή τους.Μέτρα φύλαξης της σφραγίδαςΆρθρο 681. Ο εγκεκριμένος αποστολέας υποχρεούται να λαμβάνει όλα τα αναγκαία μέτρα για την ασφαλή φύλαξη των ειδικών σφραγίδων και των εντύπων που φέρουν τη σφραγίδα του τελωνείου αναχώρησης ή το αποτύπωμα της ειδικής σφραγίδας.Ενημερώνει τις αρμόδιες αρχές σχετικά με τα μέτρα διασφάλισης που ελήφθησαν βάσει του προηγούμενου εδαφίου.2. Σε περίπτωση καταχρηστικής χρησιμοποίησης από οποιονδήποτε των εντύπων στα οποία έχει τεθεί εκ των προτέρων η σφραγίδα του τελωνείου αναχώρησης ή η ειδική σφραγίδα, ο εγκεκριμένος αποστολέας είναι υπεύθυνος, με την επιφύλαξη της άσκησης ποινικής δίωξης, για την πληρωμή των δασμών και άλλων επιβαρύνσεων που έχουν καταστεί απαιτητές σε μια συγκεκριμένη χώρα και αφορούν εμπορεύματα που μεταφέρθηκαν με τα εν λόγω έντυπα, εκτός εάν αποδείξει στις αρμόδιες αρχές που του χορήγησαν την άδεια ότι έλαβε όλα τα αναγκαία μέτρα που αναφέρονται στην παράγραφο 1.Υποχρεωτικές μνείεςΆρθρο 691. Το αργότερο τη στιγμή αποστολής των εμπορευμάτων, ο εγκεκριμένος αποστολέας συμπληρώνει τη δήλωση διαμετακόμισης αναγράφοντας, κατά περίπτωση, στη θέση αριθ. 44 την υποχρεωτική διαδρομή που έχει καθοριστεί σύμφωνα με το άρθρο 23 παράγραφος 2 και στη θέση "Δ. Έλεγχος από το τελωνείο αναχώρησης", την προθεσμία που έχει καθοριστεί σύμφωνα με το άρθρο 26, εντός της οποίας τα εμπορεύματα επιβάλλεται να προσκομιστούν στο τελωνείο προορισμού, τα μέτρα που εφαρμόζονται για την εξακρίβωση της ταυτότητας καθώς και μία από τις ακόλουθες μνείες:- ES: Expedidor autorizado- DA: Godkendt afsender- DE: Zugelassener Versender- EL: Εγκεκριμένος αποστολέας- EN: Authorised consignor-


text: FR: Expéditeur agréé- IT: Speditore autorizzato- NL: Toegelaten afzender- PT: Expedidor autorizado- FI: Valtuutettu lähettäjä- SV: Godkänd avsändare- CS: Schválený odesílatel- HU: Engedélyezett feladó- IS: Viðurkenndur sendandi- NO: Autorisert avsender- PL: Upowazniony nadawca- SK: Schválený odosielatel'2. Όταν οι αρμόδιες αρχές της χώρας αναχώρησης προβαίνουν σε έλεγχο κατά την αναχώρηση αποστολής, θέτουν τη θεώρησή τους στη θέση "Δ. Έλεγχος από το τελωνείο αναχώρησης" της δήλωσης διαμετακόμισης.3. Μετά την αποστολή, το αντίτυπο αριθ. 1 της δήλωσης διαμετακόμισης αποστέλλεται χωρίς καθυστέρηση στο τελωνείο αναχώρησης. Οι αρμόδιες αρχές δύνανται να προβλέπουν στην άδεια ότι το αντίτυπο αριθ. 1 αποστέλλεται στις αρμόδιες αρχές της χώρας αναχώρησης μόλις καταρτιστεί η δήλωση διαμετακόμισης. Τα άλλα αντίτυπα συνοδεύουν τα εμπορεύματα υπό τους όρους που προβλέπονται στο άρθρο 29.Απαλλαγή από την υποχρέωση υπογραφήςΆρθρο 701. Μπορεί να επιτραπεί στον εγκεκριμένο αποστολέα να μην υπογράφει τις δηλώσεις διαμετακόμισης που φέρουν την ειδική σφραγίδα που προβλέπεται στο παράρτημα Γ1 του προσαρτήματος ΙΙΙ και που έχουν εκδοθεί με ολοκληρωμένο σύστημα ηλεκτρονικής ή αυτόματης επεξεργασίας δεδομένων. Η άδεια αυτή μπορεί να παρέχεται υπό τον όρο ότι ο εγκεκριμένος αποστολέας έχει προηγουμένως υποβάλει στις αρμόδιες αρχές γραπτή δήλωση με την οποία αναγνωρίζει ότι είναι ο κύριος υπόχρεος όλων των πράξεων κοινής διαμετακόμισης που διενεργούνται με δηλώσεις διαμετακόμισης που φέρουν το αποτύπωμα της ειδικής σφραγίδας.2. Οι δηλώσεις διαμετακόμισης που έχουν εκδοθεί σύμφωνα με τις διατάξεις της παραγράφου 1 απαιτείται να φέρουν στη θέση που προορίζεται για την υπογραφή του κύριου υποχρέου, μία από τις ακόλουθες μνείες:- ES: Dispensa de firma- DA: Fritaget for underskrift- DE: Freistellung von der Unterschriftsleistung- EL: Δεν απαιτείται υπογραφή- EN: Signature waived- FR: Dispense de signature- IT: Dispensa dalla firma- NL: Van ondertekening vrijgesteld- PT: Dispensada a assinatura- FI: Vapautettu allekirjoituksesta- SV: Befriad från underskrift- CS: Osvobození od podpisu- HU: Aláírás alóli mentesség- IS: Undanbegid undirskrift- NO: Fritatt for underskrift- PL: Zwolniony ze skadania podpisu- SK: Oslobodenie od podpisuΕγκεκριμένος αποστολέας στην περίπτωση εφαρμογής των διατάξεων του κεφαλαίου VII του τίτλου ΙΙΆρθρο 711. Όταν η δήλωση διαμετακόμισης υποβάλλεται σε τελωνείο αναχώρησης που εφαρμόζει τις διατάξεις του κεφαλαίου VII του τίτλου ΙΙ, είναι δυνατό να παρασχεθεί σε κάποιο πρόσωπο το καθεστώς εγκεκριμένου αποστολέα εφόσον αυτό πληροί τους όρους που αναφέρονται στα άρθρα 49 και 65 και ταυτόχρονα υποβάλλει τη δήλωση διαμετακόμισης και επικοινωνεί με τις αρμόδιες αρχές χρησιμοποιώντας τεχνική επεξεργασίας δεδομένων.2. Ο εγκεκριμένος αποστολέας υποβάλλει δήλωση διαμετακόμισης στο τελωνείο αναχώρησης πριν από την άδεια παραλαβής των εμπορευμάτων.3. Η άδεια καθορίζει, ιδίως, την προθεσμία εντός της οποίας ο εγκεκριμένος αποστολέας υποβάλλει δήλωση διαμετακόμισης ώστε οι αρμόδιες αρχές να είναι σε θέση να διενεργήσουν ενδεχομένως έλεγχο πριν από την παραλαβή των εμπορευμάτων.ΚΕΦΑΛΑΙΟ VIIΚαθεστώς εγκεκριμένου παραλήπτηΕγκεκριμένος παραλήπτηςΆρθρο 721. Σε κάθε πρόσωπο που προτίθεται να τοποθετήσει σε δικούς του χώρους ή σε άλλους συγκεκριμένους χώρους εμπορεύματα που έχουν υπαχθεί στο καθεστώς κοινής διαμετακόμισης χωρίς να προσκομίσει στο τελωνείο προορισμού ούτε τα εν λόγω εμπορεύματα ούτε τα αντίτυπα αριθ. 4 και 5 της δήλωσης διαμετακόμισης για τα εμπορεύματα αυτά είναι δυνατό να παραχωρείται το καθεστώς εγκεκριμένου παραλήπτη.2. Θεωρείται ότι ο κύριος υπόχρεος έχει εκπληρώσει τις υποχρεώσεις του στο πλαίσιο


text: του άρθρου 4 παράγραφος 1 στοιχείο α) και ότι έχει λήξει το καθεστώς κοινής διαμετακόμισης, όταν τα αντίτυπα αριθ. 4 και 5 των δηλώσεων διαμετακόμισης που συνοδεύουν την αποστολή, μαζί με άθικτα τα εμπορεύματα, παραδοθούν εντός της ταχθείσας προθεσμίας στον εγκεκριμένο παραλήπτη, στις εγκαταστάσεις του ή στο χώρο που ορίζεται στην άδεια, με ταυτόχρονη τήρηση των μέτρων εξακρίβωσης της ταυτότητας.3. Ο εγκεκριμένος παραλήπτης εκδίδει, για κάθε αποστολή που του παραδίδεται σύμφωνα με τους όρους που προβλέπονται στην παράγραφο 2 και κατόπιν αιτήσεως του μεταφορέα, την απόδειξη παραλαβής που αναφέρεται στο άρθρο 35 που εφαρμόζεται κατ' αναλογία.Περιεχόμενο της άδειαςΆρθρο 731. Στην άδεια καθορίζονται ιδίως:α) το τελωνείο ή τα τελωνεία προορισμού που είναι αρμόδια για τα εμπορεύματα που παραλαμβάνει ο εγκεκριμένος παραλήπτης·β) την προθεσμία, καθώς και τον τρόπο με τον οποίο ο εγκεκριμένος παραλήπτης υποχρεούται να ενημερώνει το τελωνείο προορισμού σχετικά με την άφιξη των εμπορευμάτων, ώστε να είναι δυνατή η ενδεχόμενη διενέργεια ελέγχου κατά την άφιξη των εμπορευμάτων.γ) τις εξαιρούμενες κατηγορίες ή διακινήσεις εμπορευμάτων.2. Οι αρμόδιες αρχές ορίζουν στην άδεια, αν ο εγκεκριμένος παραλήπτης μπορεί να διαθέτει τα εμπορεύματα αμέσως μετά την άφιξή τους, χωρίς παρέμβαση του τελωνείου προορισμού.ΥποχρεώσειςΆρθρο 741. Όσον αφορά τα εμπορεύματα που φθάνουν στις εγκαταστάσεις του ή στους χώρους που ορίζονται στην άδεια, ο εγκεκριμένος παραλήπτης υποχρεούται:α) να ενημερώνει αμέσως, σύμφωνα με τον προβλεπόμενο στην άδεια τρόπο, το τελωνείο προορισμού σχετικά με τυχόν πλεονάσματα, ελλείψεις, υποκαταστάσεις ή άλλες παρατυπίες όπως π.χ. παραβιασμένες μολυβδοσφραγίδες·β) να αποστέλλει χωρίς καθυστέρηση στο τελωνείο προορισμού τα αντίτυπα αριθ. 4 και 5 της δήλωσης διαμετακόμισης που συνοδεύουν τα εν λόγω εμπορεύματα, αναφέροντας την ημερομηνία άφιξης καθώς και την κατάσταση των μολυβδοσφραγίδων που έχουν ενδεχομένως τεθεί.2. Το τελωνείο προορισμού συμπληρώνει με τα στοιχεία που προβλέπονται στο άρθρο 34 τα αντίτυπα αριθ. 4 και 5 της δήλωσης διαμετακόμισης.ΚΕΦΑΛΑΙΟ VIIIΑπλουστευμένες διαδικασίες αποκλειστικά για εμπορεύματα που μεταφέρονται σιδηροδρομικώς ή με μεγάλα εμπορευματοκιβώτιαΤΜΗΜΑ 1ΓΕΝΙΚΕΣ ΔΙΑΤΑΞΕΙΣ ΓΙΑ ΤΙΣ ΣΙΔΗΡΟΔΡΟΜΙΚΕΣ ΜΕΤΑΦΟΡΕΣΠεδίο εφαρμογήςΆρθρο 75Οι διατυπώσεις που αφορούν το καθεστώς κοινής διαμετακόμισης απλουστεύονται σύμφωνα με τις διατάξεις των άρθρων 76 έως 87, 103 και 104 για τις εμπορευματικές μεταφορές που πραγματοποιούνται από τις επιχειρήσεις σιδηροδρόμων και συνοδεύονται από "Διεθνή φορτωτική CIM και δεμάτων εξπρές" που στη συνέχεια αποκαλείται "φορτωτική CIM".Νομική ισχύς του χρησιμοποιούμενου εγγράφουΆρθρο 76Η φορτωτική CIM επέχει θέση δήλωσης διαμετακόμισης.Έλεγχος των λογιστικών εγγραφώνΆρθρο 77Η επιχείρηση σιδηροδρόμων κάθε χώρας θέτει στη διάθεση των αρμοδίων αρχών της χώρας στο ή στα κεντρικά λογιστήρια, τις εγγραφές της, ώστε να μπορεί να διενεργηθεί σχετικός έλεγχος.Κύριος υπόχρεοςΆρθρο 781. Η επιχείρηση σιδηροδρόμων, που παραλαμβάνει προς μεταφορά το εμπόρευμα το οποίο συνοδεύεται από φορτωτική CIM, που επέχει θέση δήλωσης κοινής διαμετακόμισης, καθίσταται, για την πράξη αυτή, κύριος υπόχρεος.2. Η επιχείρηση σιδηροδρόμων της χώρας μέσω της οποίας η αποστολή εισέρχεται στα συμβαλλόμενα μέρη καθίσταται, για τις πράξεις σχετικά με τα εμπορεύματα τα οποία γίνονται δεκτά προς μεταφορά από την επιχείρηση σιδηροδρόμων τρίτης χώρας, κύριος υπόχρεος.ΕτικέταΆρθρο 79Οι επιχειρήσεις σιδηροδρόμων μεριμνούν ώστε οι μεταφορές που πραγματοποιούνται υπό το καθεστώς κοινής διαμετακόμισης να χαρακτηρίζονται από τη χρήση ετικέτας με εικονόγραμμα, του οποίου το υπόδειγμα περιλαμβάνεται στο παράρτημα Γ2 του προσαρτήματος ΙΙΙ.Οι ετικέτες τίθενται


text: επί της φορτωτικής CIM, καθώς και επί του σιδηροδρομικού οχήματος, εφόσον πρόκειται για πλήρη φόρτωση, ή επί του δέματος ή των δεμάτων στις λοιπές περιπτώσεις.Η ετικέτα που προβλέπεται στο εδάφιο 1 είναι δυνατό να αντικαθίσταται από αποτύπωμα σφραγίδας χρώματος πρασίνου, που εικονίζει το εικονόγραμμα του παραρτήματος Γ2 του προσαρτήματος ΙΙΙ.Τροποποίηση της σύμβασης μεταφοράςΆρθρο 80Σε περίπτωση τροποποίησης της σύμβασης μεταφοράς, που έχει ως συνέπεια να περατωθεί:- στο εσωτερικό συμβαλλομένου μέρους, μια μεταφορά η οποία έπρεπε να περατωθεί εκτός αυτού,- στο εξωτερικό συμβαλλομένου μέρους, μια μεταφορά η οποία έπρεπε να περατωθεί εντός αυτού,οι επιχειρήσεις σιδηροδρόμων μπορούν να προβαίνουν στην εκτέλεση της τροποποιημένης σύμβασης μόνο μετά από προηγούμενη άδεια του τελωνείου αναχώρησης.Σε όλες τις άλλες περιπτώσεις, οι επιχειρήσεις σιδηροδρόμων έχουν τη δυνατότητα να προβαίνουν στην εκτέλεση της τροποποιημένης σύμβασης· ενημερώνουν αμέσως το τελωνείο αναχώρησης σχετικά με την τροποποίηση που επήλθε.ΚΥΚΛΟΦΟΡΙΑ ΕΜΠΟΡΕΥΜΑΤΩΝ ΜΕΤΑΞΥ ΤΩΝ ΣΥΜΒΑΛΛΟΜΕΝΩΝ ΜΕΡΩΝΧρησιμοποίηση της φορτωτικής CIMΆρθρο 811. Εφόσον μια μεταφορά στην οποία εφαρμόζεται το καθεστώς κοινής διαμετακόμισης αρχίζει και πρέπει να περατωθεί στο εσωτερικό των συμβαλλομένων μερών, η φορτωτική CIM προσκομίζεται στο τελωνείο αναχώρησης.2. Όταν τα εμπορεύματα κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, το τελωνείο αναχώρησης θέτει, κατά τρόπο εμφανή, στη θέση που προορίζεται για το τελωνείο των αντιτύπων 1, 2 και 3 της φορτωτικής CIM:- το σύμβολο "Τ1" αν τα εμπορεύματα κυκλοφορούν στο πλαίσιο της διαδικασίας Τ1,- το σύμβολο "Τ2" ή "Τ2F", κατά περίπτωση, αν τα εμπορεύματα κυκλοφορούν στο πλαίσιο της διαδικασίας Τ2 στην περίπτωση που, σύμφωνα με τις κοινοτικές διατάξεις, η αναγραφή του εν λόγω συμβόλου είναι υποχρεωτική.Το σύμβολο "Τ2" ή "Τ2F" επικυρώνεται με την επίθεση της σφραγίδας του τελωνείου αναχώρησης.3. Όταν τα εμπορεύματα αναχωρούν από την Κοινότητα με προορισμό χώρα ΕΖΕΣ, το τελωνείο αναχώρησης θέτει κατά τρόπο εμφανή στη θέση που προορίζεται για το τελωνείο των αντιτύπων αριθ. 1, 2 και 3 της φορτωτικής CIM το σύμβολο "Τ1" αν τα εμπορεύματα κυκλοφορούν στο πλαίσιο της διαδικασίας Τ1.4. Εκτός από τις περιπτώσεις που αναφέρονται στις παραγράφους 2 και 3, τα εμπορεύματα που κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, καθώς και τα εμπορεύματα που κυκλοφορούν με σημείο αναχώρησης την Κοινότητα και προορισμό μία από τις χώρες ΕΖΕΣ, υπάγονται, υπό τους όρους που ορίζει κάθε κράτος μέλος της Κοινότητας, για το σύνολο της διαδρομής που πρέπει να καλυφθεί από το σταθμό αναχώρησης ως το σταθμό προορισμού, στο πλαίσιο της διαδικασίας Τ2, χωρίς να υπάρχει ανάγκη για προσκόμιση στο τελωνείο αναχώρησης της φορτωτικής CIM που αφορά τα συγκεκριμένα εμπορεύματα.Στα εμπορεύματα που κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, δεν χρειάζεται να τίθενται οι ετικέτες που αναφέρονται στο άρθρο 79.5. Τα εμπορεύματα η μεταφορά των οποίων αρχίζει σε χώρα ΕΖΕΣ θεωρείται ότι κυκλοφορούν στο πλαίσιο της διαδικασίας Τ1. Εάν, ωστόσο, τα εμπορεύματα κυκλοφορούν στο πλαίσιο της διαδικασίας Τ2, σύμφωνα με τις διατάξεις του άρθρου 2 παράγραφος 3 στοιχείο β) της σύμβασης, το τελωνείο αναχώρησης αναγράφει στο αντίτυπο αριθ. 3 της φορτωτικής CIM ότι τα


text: εμπορεύματα τα οποία αφορά το εν λόγω έγγραφο κυκλοφορούν στο πλαίσιο της διαδικασίας Τ2· για το σκοπό αυτό, θέτει κατά τρόπο εμφανή το σύμβολο "Τ2" ή "Τ2F" κατά περίπτωση καθώς και τη σφραγίδα του τελωνείου αναχώρησης και την υπογραφή του αρμόδιου υπαλλήλου στη θέση που προορίζεται για το τελωνείο. Το σύμβολο Τ1 δεν πρέπει να τίθεται στο εν λόγω έγγραφο για τα εμπορεύματα που κυκλοφορούν στο πλαίσιο της διαδικασίας Τ1.6. Όλα τα αντίτυπα της φορτωτικής CIM επιστρέφονται στον ενδιαφερόμενο.7. Κάθε χώρα ΕΖΕΣ έχει τη δυνατότητα να προβλέπει ότι τα εμπορεύματα που κυκλοφορούν στο πλαίσιο της διαδικασίας Τ1 είναι δυνατό να μεταφέρονται στο πλαίσιο της διαδικασίας Τ1 χωρίς να χρειάζεται η προσκόμιση της φορτωτικής CIM στο τελωνείο αναχώρησης.8. Όσον αφορά τα εμπορεύματα που αναφέρονται στις παραγράφους 2, 3 και 5, το τελωνείο στη δικαιοδοσία του οποίου υπάγεται ο σιδηροδρομικός σταθμός προορισμού αναλαμβάνει χρέη τελωνείου προορισμού. Εντούτοις, εάν τα εμπορεύματα τεθούν σε ελεύθερη κυκλοφορία ή υπαχθούν σε άλλο καθεστώς σε ενδιάμεσο σιδηροδρομικό σταθμό, χρέη τελωνείου προορισμού αναλαμβάνει το τελωνείο στη δικαιοδοσία του οποίου υπάγεται ο εν λόγω σιδηροδρομικός σταθμός. Όσον αφορά τα εμπορεύματα που κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, υπό τους όρους της παραγράφου 4, δεν απαιτείται η διεκπεραίωση καμίας διατύπωσης στο τελωνείο προορισμού.Μέτρα εξακρίβωσης της ταυτότηταςΆρθρο 82Κατά γενικό κανόνα και λαμβανομένων υπόψη των μέτρων εξακρίβωσης της ταυτότητας που εφαρμόζονται από τις επιχειρήσεις σιδηροδρόμων, το τελωνείο αναχώρησης δεν προβαίνει στη σφράγιση των μεταφορικών μέσων ή των δεμάτων.Χρήση των διαφόρων αντιτύπων της φορτωτικής CIMΆρθρο 831. Εκτός από τις περιπτώσεις που τα εμπορεύματα κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, η επιχείρηση σιδηροδρόμων της χώρας στην οποία υπάγεται το τελωνείο προορισμού παραδίδει στο τελευταίο τα αντίτυπα αριθ. 2 και 3 της φορτωτικής CIM.2. Το τελωνείο προορισμού, αφού θεωρήσει το αντίτυπο αριθ. 2, το επιστρέφει χωρίς καθυστέρηση στην επιχείρηση σιδηροδρόμων και φυλάσσει το αντίτυπο αριθ. 3.ΜΕΤΑΦΟΡΕΣ ΜΕ ΠΡΟΟΡΙΣΜΟ Η ΠΡΟΕΛΕΥΣΗ ΑΠΟ ΤΡΙΤΕΣ ΧΩΡΕΣΜεταφορές με προορισμό τρίτες χώρεςΆρθρο 841. Εφόσον η μεταφορά αρχίζει στο εσωτερικό των συμβαλλομένων μερών και πρέπει να περατωθεί εκτός αυτών, εφαρμόζονται οι διατάξεις των άρθρων 81 και 82.2. Το τελωνείο στο οποίο υπάγεται ο σταθμός των συνόρων από τον οποίο η μεταφορά εγκαταλείπει το έδαφος των συμβαλλομένων μερών αναλαμβάνει το ρόλο τελωνείου προορισμού.3. Στο τελωνείο προορισμού δεν απαιτείται η διεκπεραίωση διατυπώσεων.Μεταφορές με προέλευση από τρίτες χώρεςΆρθρο 851. Εφόσον η μεταφορά αρχίζει στο εξωτερικό των συμβαλλομένων μερών και πρέπει να περατωθεί εντός αυτών, το τελωνείο στη δικαιοδοσία του οποίου υπάγεται ο μεθοριακός σιδηροδρομικός σταθμός, από τον οποίο η αποστολή εισέρχεται στο έδαφος των συμβαλλομένων μερών, αναλαμβάνει χρέη τελωνείου αναχώρησης.Στο τελωνείο αναχώρησης δεν απαιτείται η διεκπεραίωση διατυπώσεων.2. Το τελωνείο στο οποίο υπάγεται ο σταθμός προορισμού αναλαμβάνει το ρόλο τελωνείου προορισμού. Εντούτοις, εφόσον τα εμπορεύματα τεθούν σε ελεύθερη κυκλοφορία ή υπαχθούν σε άλλο τελωνειακό καθεστώς σε ενδιάμεσο σιδηροδρομικό σταθμό, χρέη τελωνείου προορισμού αναλαμβάνει το τελωνείο στη δικαιοδοσία του οποίου υπάγεται ο εν λόγω σιδηροδρομικός σταθμός.Οι διατυπώσεις που προβλέπονται στο άρθρο 83 διεκπεραιώνονται στο τελωνείο προορισμού.Μεταφορές


text: που διέρχονται από το έδαφος των συμβαλλομένων μερώνΆρθρο 861. Εφόσον μεταφορά αρχίζει και πρέπει να περατωθεί στο εξωτερικό των συμβαλλομένων μερών, τα τελωνεία που αναλαμβάνουν χρέη τελωνείου αναχώρησης, καθώς και εκείνα που αναλαμβάνουν χρέη τελωνείου προορισμού, είναι τα τελωνεία που αναφέρονται αντίστοιχα στο άρθρο 85 παράγραφος 1 και στο άρθρο 84 παράγραφος 2.2. Στα τελωνεία αναχώρησης και προορισμού δεν απαιτείται η διεκπεραίωση διατυπώσεων.Τελωνειακός χαρακτήρας των εμπορευμάτωνΆρθρο 87Τα εμπορεύματα που μεταφέρονται με τον τρόπο που αναφέρεται στο άρθρο 85 παράγραφος 1 ή στο άρθρο 86 παράγραφος 1 θεωρείται ότι κυκλοφορούν στο πλαίσιο της διαδικασίας Τ1, εκτός εάν ο κοινοτικός χαρακτήρας των εμπορευμάτων αυτών αποδεικνύεται σύμφωνα με τις διατάξεις του προσαρτήματος ΙΙ.ΤΜΗΜΑ 2ΔΙΑΤΑΞΕΙΣ ΓΙΑ ΤΙΣ ΜΕΤΑΦΟΡΕΣ ΜΕ ΜΕΓΑΛΑ ΕΜΠΟΡΕΥΜΑΤΟΚΙΒΩΤΙΑΠεδίο εφαρμογήςΆρθρο 88Οι διατυπώσεις που αφορούν το καθεστώς της κοινής διαμετακόμισης απλουστεύονται, σύμφωνα με τις διατάξεις των άρθρων 89 έως 104, για τις εμπορευματικές μεταφορές που πραγματοποιούν οι επιχειρήσεις σιδηροδρόμων με μεγάλα εμπορευματοκιβώτια, μέσω επιχειρήσεων μεταφορών και με την κάλυψη δελτίων παράδοσης που ονομάζονται, για τους σκοπούς του παρόντος προσαρτήματος, "δελτία παράδοσης TR". Οι εν λόγω μεταφορές περιλαμβάνουν, κατά περίπτωση, τη μεταφορά των αποστολών αυτών από επιχειρήσεις μεταφορών και με άλλα μέσα εκτός του σιδηροδρόμου, στη χώρα αποστολής μέχρι το σταθμό αναχώρησης που βρίσκεται στη χώρα αυτή και στη χώρα προορισμού από το σταθμό προορισμού που βρίσκεται στη χώρα αυτή, καθώς και τη θαλάσσια μεταφορά που πραγματοποιείται, ενδεχομένως, κατά τη διάρκεια της διαδρομής μεταξύ αυτών των δύο σταθμών.ΟρισμοίΆρθρο 89Για την εφαρμογή των άρθρων 88 έως 104, νοείται ως:1. "επιχείρηση μεταφορών": μια επιχείρηση την οποία έχουν συστήσει οι επιχειρήσεις σιδηροδρόμων υπό μορφή εταιρείας και της οποίας αυτές αποτελούν τους εταίρους, με σκοπό την πραγματοποίηση μεταφορών εμπορευμάτων με μεγάλα εμπορευματοκιβώτια, βάσει δελτίων παράδοσης·2. "μεγάλο εμπορευματοκιβώτιο": μεταφορικό μέσο- διαρκούς χαρακτήρα,- που έχει σχεδιαστεί ειδικά για να διευκολύνει τη μεταφορά εμπορευμάτων χωρίς κατάτμηση φορτίου, από ένα ή περισσότερα μεταφορικά μέσα,- που έχει σχεδιαστεί για να επιτρέπει εύκολο χειρισμό,- διαμορφωμένο κατά τρόπο ώστε να μπορεί να σφραγιστεί αποτελεσματικά, όταν η σφράγιση είναι αναγκαία κατ' εφαρμογή του άρθρου 97,- τέτοιων διαστάσεων ώστε η επιφάνεια η οποία περικλείεται από τις τέσσερις εξωτερικές γωνίες να είναι τουλάχιστον 7 τετραγωνικά μέτρα·3. "δελτίο παράδοσης ΤR": το έγγραφο το οποίο υλοποιεί τη σύμβαση μεταφοράς, βάσει της οποίας η επιχείρηση μεταφοράς μεταφέρει από έναν αποστολέα και με προορισμό έναν παραλήπτη, ένα ή περισσότερα μεγάλα εμπορευματοκιβώτια στο πλαίσιο των διεθνών μεταφορών. Το δελτίο παράδοσης ΤΡ φέρει στην επάνω δεξιά γωνία έναν αριθμό σειράς που επιτρέπει την εξακρίβωση της ταυτότητάς του. Ο αριθμός αυτός αποτελείται από οκτώ ψηφία, των οποίων προτάσσονται τα γράμματα ΤR.Το δελτίο παράδοσης TR αποτελείται από τα ακόλουθα αντίτυπα, παρουσιαζόμενα με τη σειρά αρίθμησής τους:αριθ. 1: αντίτυπο για τη γενική διεύθυνση της επιχείρησης μεταφορών,αριθ. 2: αντίτυπο για τον εθνικό εκπρόσωπο της επιχείρησης μεταφορών στο σταθμό προορισμού,αριθ. 3Α: αντίτυπο για το τελωνείο,αριθ. 3Β: αντίτυπο για τον παραλήπτη,αριθ. 4: αντίτυπο για τη γενική διεύθυνση της επιχείρησης μεταφορών,αριθ. 5: αντίτυπο για τον εθνικό εκπρόσωπο της επιχείρησης μεταφορών στο σταθμό αναχώρησης,αριθ. 6: αντίτυπο για τον αποστολέα.Κάθε αντίτυπο του δελτίου παράδοσης ΤR, με εξαίρεση το αντίτυπο 3Α, πλαισιώνεται στο δεξιό


text: μέρος του από μια πράσινη ταινία, της οποίας το πλάτος είναι περίπου 4 εκατοστά·4. "κατάσταση μεγάλων εμπορευματοκιβωτίων"που καλείται στο εξής "κατάσταση": το έγγραφο που επισυνάπτεται στο δελτίο παράδοσης ΤR, του οποίου αποτελεί αναπόσπαστο μέρος και το οποίο αποσκοπεί να καλύψει την αποστολή πολλών μεγάλων εμπορευματοκιβωτίων από τον ίδιο σταθμό αναχώρησης προς τον ίδιο σταθμό προορισμού, όπου πρέπει να διεκπεραιωθούν οι τελωνειακές διατυπώσεις.Η κατάσταση περιλαμβάνει τον ίδιο αριθμό αντιτύπων με το δελτίο παράδοσης ΤR στο οποίο αναφέρεται.Ο αριθμός των καταστάσεων αναγράφεται στη θέση που προορίζεται για την αναγραφή του αριθμού των καταστάσεων, στην επάνω δεξιά γωνία του δελτίου παράδοσης ΤR.Εξάλλου, ο αύξων αριθμός του αντίστοιχου δελτίου παράδοσης ΤR πρέπει να αναγράφεται στην επάνω δεξιά γωνία κάθε κατάστασης.Νομική ισχύς του χρησιμοποιούμενου εγγράφουΆρθρο 90Το δελτίο παράδοσης ΤΡ που χρησιμοποιεί η επιχείρηση μεταφορών ισχύει ως δήλωση διαμετακόμισης.Έλεγχος των λογιστικών εγγραφών - Απαιτούμενες πληροφορίεςΆρθρο 911. Σε κάθε χώρα η επιχείρηση μεταφορών θέτει στη διάθεση των αρμοδίων αρχών, μέσω του εθνικού ή των εθνικών εκπροσώπων της, τα έγγραφα στοιχεία που βρίσκονται στο ή στα λογιστικά κέντρα της ή στο κέντρο του εθνικού ή των εθνικών αντιπροσώπων της, ώστε να είναι δυνατή η άσκηση ελέγχου.2. Με αίτηση των αρμοδίων αρχών, η επιχείρηση μεταφορών ή ο εθνικός ή οι εθνικοί αντιπρόσωποί της κοινοποιούν σ' αυτές, όσο το δυνατόν συντομότερα, όλα τα έγγραφα, λογιστικές εγγραφές ή πληροφορίες σχετικά με τις πραγματοποιηθείσες αποστολές ή τις αποστολές που πρόκειται να πραγματοποιηθούν και για τις οποίες οι αρχές κρίνουν ότι οφείλουν να λάβουν γνώση.3. Στις περιπτώσεις που, σύμφωνα με το άρθρο 90, τα δελτία παράδοσης TR ισχύουν ως δηλώσεις διαμετακόμισης, η επιχείρηση μεταφοράς ή ο εθνικός ή οι εθνικοί αντιπρόσωποί της ενημερώνουν:α) τα τελωνεία προορισμού, για τα δελτία παράδοσης TR των οποίων το αντίτυπο αριθ. 1 έχει περιέλθει σ' αυτούς, χωρίς να φέρει θεώρηση του τελωνείου·β) τα τελωνεία αναχώρησης, για τα δελτία παράδοσης TR των οποίων το αντίτυπο αριθ. 1 δεν τους έχει επιστραφεί και ως προς τα οποία δεν τους είναι δυνατόν να προσδιορίσουν, αν τα μεταφερόμενα εμπορεύματα έχουν προσκομιστεί κανονικά στο τελωνείο προορισμού ή, σε περίπτωση εφαρμογής του άρθρου 101, αν έχουν εγκαταλείψει το έδαφος των συμβαλλομένων μερών με προορισμό τρίτη χώρα.Κύριος υπόχρεοςΆρθρο 921. Για τις μεταφορές που αναφέρονται στο άρθρο 88, που έγιναν δεκτές από την επιχείρηση μεταφορών σε κάποια χώρα, η επιχείρηση σιδηροδρόμων της εν λόγω χώρας καθίσταται κύριος υπόχρεος.2. Για τις μεταφορές που αναφέρονται στο άρθρο 88, που έγιναν δεκτές από την επιχείρηση μεταφορών σε τρίτη χώρα, η επιχείρηση σιδηροδρόμων της χώρας, μέσω της οποίας τα προϊόντα εισέρχονται στο έδαφος των συμβαλλομένων μερών, καθίσταται κύριος υπόχρεος.Τελωνειακές διατυπώσεις κατά τη διάρκεια μεταφοράς άλλης από σιδηροδρομικήΆρθρο 93Αν, κατά τη διάρκεια της μεταφοράς που εκτελείται με άλλο μέσο εκτός από τον σιδηρόδρομο, πρέπει να διεκπεραιωθούν ορισμένες τελωνειακές διατυπώσεις μέχρι το σταθμό αναχώρησης ή κατά τη διάρκεια της μεταφοράς που εκτελείται με άλλο τρόπο εκτός από το σιδηρόδρομο από το σταθμό προορισμού, το δελτίο παράδοσης TR μπορεί να περιλαμβάνει ένα μόνο μεγάλο εμπορευματοκιβώτιο.ΕτικέταΆρθρο 94Η επιχείρηση μεταφορών μεριμνά, ώστε οι μεταφορές που πραγματοποιούνται υπό το καθεστώς κοινής διαμετακόμισης να επισημαίνονται με τη


text: χρήση ετικέτας με εικονόγραμμα, του οποίου το υπόδειγμα περιλαμβάνεται στο παράρτημα Γ2 του προσαρτήματος ΙΙΙ. Οι ετικέτες τίθενται επί του δελτίου παράδοσης ΤR, καθώς και στο ή στα μεγάλα εμπορευματοκιβώτια.Η ετικέτα που προβλέπεται στο εδάφιο 1 είναι δυνατό να αντικαθίσταται από αποτύπωμα σφραγίδας χρώματος πρασίνου, που εικονίζει το εικονόγραμμα του παραρτήματος Γ2 του προσαρτήματος ΙΙΙ.Τροποποίηση της σύμβασης μεταφοράςΆρθρο 95Σε περίπτωση τροποποίησης της σύμβασης μεταφορών, που έχει ως συνέπεια να περατωθεί:- στο εσωτερικό συμβαλλομένου μέρους, μια μεταφορά η οποία έπρεπε να περατωθεί εκτός αυτού,- στο εξωτερικό συμβαλλομένου μέρους, μια μεταφορά η οποία έπρεπε να περατωθεί εντός αυτού,η επιχείρηση μεταφορών μπορεί να προβαίνει στην εκτέλεση της τροποποιημένης σύμβασης μόνο μετά από προηγούμενη άδεια του τελωνείου αναχώρησης.Σε όλες τις άλλες περιπτώσεις, οι μεταφορικές εταιρείες έχουν τη δυνατότητα να προβαίνουν στην εκτέλεση της τροποποιημένης σύμβασης· ενημερώνουν αμέσως το τελωνείο αναχώρησης σχετικά με την τροποποίηση.ΚΥΚΛΟΦΟΡΙΑ ΕΜΠΟΡΕΥΜΑΤΩΝ ΜΕΤΑΞΥ ΤΩΝ ΣΥΜΒΑΛΛΟΜΕΝΩΝ ΜΕΡΩΝΔελτίο παράδοσης ΤR και καταστάσειςΆρθρο 961. Εφόσον μια μεταφορά στην οποία εφαρμόζεται το καθεστώς κοινής διαμετακόμισης αρχίζει και πρέπει να περατωθεί στο εσωτερικό των συμβαλλομένων μερών, το δελτίο παράδοσης ΤR προσκομίζεται στο τελωνείο αναχώρησης.2. Όταν τα εμπορεύματα κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, το τελωνείο αναχώρησης θέτει, κατά τρόπο εμφανή, στη θέση που προορίζεται για το τελωνείο των αντιτύπων 1, 2, 3Α και 3Β του δελτίου παράδοσης ΤR:- το σύμβολο "Τ1" αν τα εμπορεύματα κυκλοφορούν στο πλαίσιο της διαδικασίας Τ1,- το σύμβολο "Τ2" ή "Τ2F", κατά περίπτωση, αν τα εμπορεύματα κυκλοφορούν στο πλαίσιο της διαδικασίας Τ2 στην περίπτωση που, σύμφωνα με τις κοινοτικές διατάξεις, η αναγραφή του εν λόγω συμβόλου είναι υποχρεωτική.Το σύμβολο "Τ2" ή "Τ2F" επικυρώνεται με την επίθεση της σφραγίδας του τελωνείου αναχώρησης.3. Όταν τα εμπορεύματα αναχωρούν από την Κοινότητα με προορισμό χώρα ΕΖΕΣ, το τελωνείο αναχώρησης θέτει κατά τρόπο εμφανή στη θέση που προορίζεται για το τελωνείο των αντιτύπων αριθ. 1, 2, 3Α και 3Β του δελτίου παράδοσης ΤR, το σύμβολο "Τ1" αν τα εμπορεύματα κυκλοφορούν στο πλαίσιο της διαδικασίας Τ1.4. Εκτός από τις περιπτώσεις που αναφέρονται στις παραγράφους 2 και 3, τα εμπορεύματα που κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, καθώς και τα εμπορεύματα που κυκλοφορούν με σημείο αναχώρησης την Κοινότητα και προορισμό μία από τις χώρες ΕΖΕΣ, υπάγονται, υπό τους όρους που ορίζει κάθε κράτος μέλος της Κοινότητας, για το σύνολο της διαδρομής που πρέπει να καλυφθεί από το σταθμό αναχώρησης ως το σταθμό προορισμού στο πλαίσιο της διαδικασίας Τ2, χωρίς να υπάρχει ανάγκη για προσκόμιση στο τελωνείο αναχώρησης του δελτίου παράδοσης ΤR που αφορά τα συγκεκριμένα εμπορεύματα. Στα εμπορεύματα που κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, δεν χρειάζεται να τίθενται οι ετικέτες που αναφέρονται στο άρθρο 94.5. Τα εμπορεύματα η μεταφορά των οποίων αρχίζει σε χώρα ΕΖΕΣ θεωρείται ότι κυκλοφορούν στο πλαίσιο της διαδικασίας Τ1. Εάν, ωστόσο, τα εμπορεύματα κυκλοφορούν στο πλαίσιο της διαδικασίας Τ2, σύμφωνα με τις διατάξεις του άρθρου 2 παράγραφος 3 στοιχείο β) της σύμβασης, το τελωνείο


text: αναχώρησης αναγράφει στο αντίτυπο αριθ. 3Α του δελτίου παράδοσης TR ότι τα εμπορεύματα τα οποία αφορά το εν λόγω έγγραφο κυκλοφορούν στο πλαίσιο της διαδικασίας Τ2· για το σκοπό αυτό, θέτει κατά τρόπο εμφανή το σύμβολο "Τ2" ή "Τ2F" κατά περίπτωση καθώς και τη σφραγίδα του τελωνείου αναχώρησης και την υπογραφή του αρμόδιου υπαλλήλου στη θέση του αντιτύπου αριθ. 3Α του δελτίου παράδοσης ΤR που προορίζεται για το τελωνείο. Το σύμβολο Τ1 δεν πρέπει να τίθεται στο εν λόγω έγγραφο για τα εμπορεύματα που κυκλοφορούν στο πλαίσιο της διαδικασίας Τ1.6. Όταν κάποιο δελτίο παράδοσης TR αφορά ταυτόχρονα εμπορευματοκιβώτια τα οποία περιέχουν εμπορεύματα, που κυκλοφορούν στο πλαίσιο της διαδικασίας Τ1, και εμπορευματοκιβώτια τα οποία περιέχουν εμπορεύματα, που κυκλοφορούν στο πλαίσιο της διαδικασίας Τ2, το τελωνείο αναχώρησης θέτει, στη θέση που προορίζεται για το τελωνείο των αντιτύπων αριθ. 1, 2, 3Α και 3Β του δελτίου παράδοσης TR τα στοιχεία αναφοράς για κάθε εμπορευματοκιβώτιο χωριστά, ανάλογα με το είδος των εμπορευμάτων που αυτά περιέχουν, και θέτει αντίστοιχα το σύμβολο "Τ1", "Τ2" ή "Τ2F" κατά περίπτωση απέναντι από τα σχετικά στοιχεία αναφοράς του ή των αντίστοιχων εμπορευματοκιβωτίων.7. Όταν, στην περίπτωση που αναφέρεται στην παράγραφο 3, χρησιμοποιούνται οι καταστάσεις μεγάλων εμπορευματοκιβωτίων, πρέπει να καταρτίζονται διαφορετικές καταστάσεις για τα εμπορευματοκιβώτια τα οποία περιέχουν εμπορεύματα, που κυκλοφορούν στο πλαίσιο της διαδικασίας Τ1 και τα στοιχεία αναφοράς αυτών να περιλαμβάνουν τη μνεία, στη θέση που προορίζεται για το τελωνείο των αντιτύπων αριθ. 1, 2, 3Α και 3Β του δελτίου παράδοσης ΤR, του ή των αυξόντων αριθμών της ή των καταστάσεων των μεγάλων εμπορευματοκιβωτίων. Το σύμβολο "Τ1" τίθεται απέναντι από τον ή τους αύξοντες αριθμούς της ή των καταστάσεων, στις οποίες αυτό αναφέρεται.8. Όλα τα αντίτυπα του δελτίου παράδοσης TR επιστρέφονται στον ενδιαφερόμενο.9. Κάθε χώρα ΕΖΕΣ έχει τη δυνατότητα να προβλέπει ότι τα εμπορεύματα που κυκλοφορούν στο πλαίσιο της διαδικασίας Τ1 είναι δυνατό να μεταφέρονται στο πλαίσιο της διαδικασίας Τ1 χωρίς να χρειάζεται η προσκόμιση του δελτίου παράδοσης ΤR στο τελωνείο αναχώρησης.10. Όσον αφορά τα εμπορεύματα που αναφέρονται στις παραγράφους 2, 3 και 5, το δελτίο παράδοσης ΤR πρέπει να προσκομίζεται στο τελωνείο προορισμού όπου τα εμπορεύματα γίνονται αντικείμενο διασάφησης για θέση σε ελεύθερη κυκλοφορία ή για την υπαγωγή τους σε άλλο καθεστώς.Όσον αφορά τα εμπορεύματα που κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, υπό τους όρους της παραγράφου 4, δεν απαιτείται η διεκπεραίωση καμίας διατύπωσης στο τελωνείο προορισμού.Μέτρα εξακρίβωσης της ταυτότηταςΆρθρο 97Η εξακρίβωση της ταυτότητας των εμπορευμάτων πραγματοποιείται σύμφωνα με τις διατάξεις του άρθρου 11 της σύμβασης. Ωστόσο, το τελωνείο αναχώρησης δεν προβαίνει, κατά κανόνα, στο σφράγισμα των μεγάλων εμπορευματοκιβωτίων αν οι επιχειρήσεις σιδηροδρόμων εφαρμόζουν μέτρα εξακρίβωσης της ταυτότητας. Αν τεθούν μολυβδοσφραγίδες, αυτές μνημονεύονται στον προοριζόμενο για το τελωνείο χώρο των αντίτυπων αριθ. 3Α και 3Β του δελτίου παράδοσης ΤR.Χρησιμοποίηση των διαφόρων αντιτύπων του δελτίου παράδοσης ΤRΆρθρο 981. Εκτός από τις περιπτώσεις που τα εμπορεύματα κυκλοφορούν από ένα σημείο της Κοινότητας σε άλλο μέσω του εδάφους μιας ή περισσοτέρων χωρών ΕΖΕΣ, η επιχείρηση μεταφορών παραδίδει στο τελωνείο προορισμού τα